
AWEl 

Maint 

April 8, 2017 

www.awemainta.com 
33 www.facebook.com/awemainta 
E3 noticia@awemainta.com 
583-1400 


Empleadonan di 
RBC-Bank a walk 
out ayera mainta 






Experience the difference 

• Alarm Installation 

No por cu e presion di parti di gerencia 


Empleadonan di RBC-Bank a walk out oyera mainta 





DIABIERNA mainta, empleadonan di RBC Bank a para tra- 
bou pa mustra nan malcontento cu e maneho di e compania 
relaciona cu e consecuencianan di re-organisacion di e banco. 
Den un carta cu FTA a manda pa sr. Ivan Nava, ehecutivo di 
RBC, e sindicato ta informa 

e miembronan na RBC Aruba, no ta contento cu e maneho di 
e compania relaciona cu e consecuencianan di re-organizacion 
di e banco. 






E trahadornan aki ta haya cu tin demasiado presion di trabou 
riba nan. E informacion ricibi ta cu e worldoad ta demasiado y 
ta exigi p’e trahadornan traha mas cu 8 ora tur dia y cu ta traha 
bou di demasiado presion. 

Lamentablemente cu esald mester a yega asina leu, pero rela- 
ciona cu esaki e trahadornan a dicidi di bay den protesta ayera 
mainta pa mustra compania cu e situacion di trabou n’e mo- 
mentonan aki ta inaceptabel. 


Segun FTA, nan ta haya cu apesar di e combersacion teni cu 
gerencia, e cambionan den e condicionnan di trabou ta wordo 
haci unilateralmente. 

FTA a spera di por reuni cu gerencia riba e puntonan menciona. 
Alabez nan a informa cu FTA a informa Mediador di Gobierno 
y nan abogado di e walk-out di ayera mainta. 


Extraoficialmente nos a compronde cu gerencia di RBC-Bank 
a invita dirigencia di FTA pa sinta na mesa y un rato despues, 
esta banda di 11 or, trabao a keda reanuda. 

Debi cu e investigacion no ta completamente cla 

E caso di atraco cu 
morto na Wayaca 


a keda posponi 



E caso di atraco y asesinato na cas di un Chinees na 
Wayaca, cu a tuma lugar dia 13 di september aña 
pasa, mester a keda trata den Corte di Prome Instan- 
cia, pero tabata Fiscal mes cu a pidi Huez pa pospone 
esaki, debi na falta di mas investigacion. 

Manera por corda, aki un Boneriano, a resulta e per- 
sona cu a drenta e cas den oranan di merdia, pa horta, 
y a hay’e ta los tiro, cu e consecuencia cu e señora 
Chinees a fayece, lagando un persona mas herida. 

E Boneriano a logra huy cu un auto, cu despues a ser 
haya pa Polisnan na Cadushi Largo. 

For di investigacion haci, a haya sa cu e sobrino di e 
dama Chinees asesina, t’e autor intellectual, lolce a 
shock hopi hende. 

Tabata Fiscal cu a pidi pa pospone e caso, pasobra 
ainda falta algun investigacion pa haci. 

Tambe mester haci investigacion di psychiater riba e 
Boneriano (un di e sospechosonan). Y como tal abo- 
gado Chris Lejuez tambe a pidi pa psicologo evalua 
e Chines tambe (e otro sospechoso). 

E caso awor lo tuma lugar dia 30 di juni proximo. 

Minister Presidente Mike Eman: 

Nos ta contento di wak cu sector 
priva tambe ta tuma iniciativa 
di restaura edificionan historico 




DESPUES di bishita e trabounan di renobacion y restauracion 
di Rosa College na Oranjestad, Minister Presidente Mike Eman 
a indica otro proyectonan cu Gobierno tambe lo cuminsa cu ne e 
aña aki. Mas satisfactorio ainda pa e mandatario ta di por wak cu 
sector priva ta siguiendo e ehempel di Gobierno y tambe ta wak 
e balor potencial di monumentonan historico y pa nan mes, pa 
economia y pa destinacion Aruba. 

Ex edificio di John F. Kennedy School y di Departamento di Ob- 
ranan Publico (DOW) ta programa pa inicia e aña ald rescatando 
ambos monumento cu Gobierno anterior na Gabinete Mike Eman 
I y II a laga bay den deterioro, pero cu tin un nificacion grandi 
pa e identidad di pais Aruba. Nan lo haya un bida y proposito 
nobo ya cu e prome ta destina pa bira sede di Departamento di 
Enseñansa, mientras cu e di dos lo fungi como oficina central di 
‘Aruba Tourism Authority’. 

E iniciativa di sector publico ta uno cu a cuminsa wak ta ripiti 
cerca comerciante y otro propietarionan den Oranjestad. Mas 
recientemente, den Wilhelminastraat, ta mira cu ta cumprando 
edificionan bieu y restauranan na nan gloria original pa sea huur 
na comerciantenan nobo of ocupa nan cu nan propio oficinanan. 

Otro ehempel ta edificio di ex-Voogdijraad den Emanstraat cu den 
pasado tabata Censo y Eilandsraad. 

“Esaki ta un edificio cu a yega na acuerdo cu Renobacion Aruba 
N.V. cu nan lo tuma e restauracion riba nan mes y den e edificio 
ald lo bin Departamento di Automatisacion di Aruba (DIA). Asina 
e colaboracion entre Gobierno y sector priva ta bay garantisa un 
restauracion hopi grandi di henter pais Aruba”, Minister Presidente 
Eman a finalisa bisando. 

L.U cooperacion di 
Giants Organization 

SV Flatstone a haya 
batting cage patrocina 
pa Gobierno di Aruba 



Dokter Moreta 
a bay cu pensioen 

Urologo Fabio Moreta a stop di traha riba dia 31 di januari 2017. 
Receta y testnan di laboratorio prescribi prome cu e fecha aki a 
keda valido te cu dia 28 di februari 201 7. 



For di dia 1 di februari 2017 Urologo Randall Leong a drenta servicio 
di Hospital pa sigui duna servicio riba e tereno di urologia. Dr. Leong 
su practica ta den mesun oficina cu esun di dr. Petronilia (Urologo). 

Door cu e traspaso di file medico di dr Moreta pa dr Leong no a 
tuma lugar ainda, ta avisa e pashentnan pa busca un verwijsbrief 
nobo cerca e dokter di cas y e ultimo informacion manera resultado 
di labtest. 



dr. Randall Leong, Urologo | Caya Punta Brabo 200-A | Telefoon: 527 4210 


GOBIERNO a inaugura e di tres batting cage cu a keda 
entrega na un organisacion deportivo. 

E biaha ald a toca turno na SV Flatstone cu su veld ta 
wordo uza dor di organisacionnan manera Giants cu ta 
haci uzo di esaki diariamente, Valerie Camacho di Giants 
a expresa durante e ceremonia di inauguracion. 

Despues cu Rockets y Calabas a haya un batting cage 
moderno, a toca turno na Flatstone pa inaugura e facili- 
dad aki cu ta carga nomber di Tico Loopstok, un persona 
kende for di childto te cu awor, den diferente calidad, a 
demostra cu deporte ta importante den cuallder sociedad. 
Batting cages ta algo cu Prome Minister Milce Eman lder 
mira riba tur veld di baseball y softbol, principalmente 
pa yuda muchanan crece y bira grandi den e deporte ald, 
manera tabata e caso di Eugene Kingsale, Sidney Ponson 
y awendia Xander Bogaerts. 

Den caso di Flatstone e facilidad di batting cage a wordo 
dedica na Tico Loopstop. Sr. Loopstop, sra. Camacho ta 
splica, a cuminsa den little league y awendia ta Presidente 
di SV Flatstone, trahando cu mucha y adulto pa promove 
deporte. Esey ta e motibo, segun Valerie Camacho di 
Giants a bisa, cu a dicidi di dedica e batting cage na 
Tico Loopstop. Tabata Camacho kende a acerca Prome 
Minister Mike Eman cu e peticion pa veld di Flatstone 
tambe bini na remarca pa un di e batting cagenan cu ta 
wordo instala riba veldnan. 

SV Flatstone a wordo funda na 1978 ora cu famia Paskel 
a pone un tereno disponibel pa practica deporte. Na 
1981 Tico Loopstok a dicidi di tuma e reto pa maneha 
SV Flatstone tratando di hiba esaki na un otro nivel. No 
solamente a atrae mas ekipo, tanto chikito como grandi, 
pa haci uzo di e veld, pero a traha tambe riba mehora- 
cion di e cancha ald. Tico a bisa cu el a haya masha bon 
cooperacion di sra. Valerie Camacho y mayornan di Gi- 
ants Organisation. 

“Pero awo tin algo mas cu falta pa e facilidad ald ta 
completo. Un espacio multifuncional. Nos lo sigui traha 
pa logra esald”, el a bisa. 

Ministerio di Asuntonan General tin un team encabesa 
pa Ditto Acosta cu den forma regular ta bishita, riba 
peticion di e mandatario, organisacionnan deportivo pa 
mira ki ayudo nan mester pa sigui cu e trabou pa laga e 
muchanan practica deporte y hiba un bida sano. 

Hunto cu funcionarionan di Team BoBario a logra pone 
e contactnan pa instala batting cages y pitching ma- 
chines na Aruba. Tambe ta coopera Minister di Deporte 
Schwengle pa Lotto pa Deporte coopera cu e slurf cu ta 
masha importante den e batting-cagenan. 

E mandatario encarga cu deporte den e ceremonia na 
Flatstone a bisa cu su Ministerio y Lotto pa Deporte ta 
trahando duro pa pone mas cu 6.5 miyon florin cu awor 
tin disponibel pa deporte en general. “Nos deseo ta pa e 
yega 10 miyon”, el a agrega. 

E1 a priminti di lo sigui brinda ayudo pero cu e condi- 
cion di lder mira hopi mucha riba veldnan practicando 
deporte. 

Drs. Mervin Wyatt-Ras: 


Savaneta tambe le haya 
su prepio oficina di MFA 

DRS. Mervin Wyatt-Ras como cuidadano tabata presente na e 
anochi informativo den Centro di Bario di Savaneta tocante un 
edificio multifuncional den bario di Savaneta. Durante e anochi 
tabatin diferente orador sr. Omar Harms, sra. Kimberly Boekhoudt, 
e arkitecto sr. Thijsen y Minister Presidente, mr. Milce Eman. 

Un MFA den bario ta un gran ventaha enbista cu e lo ubica dife- 
rente servicio gubernamental, social y priva bao di un solo dak. 
Habitantenan di e bario banda di busca servicio den e facilidad por 
topa otro, combersa y intercambia. 

Lo tin espacio disponibel pa por atende charlanan informativo. Di 
e forma aki un MFA lo tin un funcion no solamente di servicio sino 
tambe social y cultural. 

Den e MFA na Savaneta lo ser ubica e. o. servicio di bevolking, 
impuesto, biblioteca, asistencia juridico, lo tin un cafeteria y tambe 
un huki pa mucha hunga. 


Esnan presente a haci preguntanan. Lo bay forma un “klankbord 
groep” cu lo inventarisa lolce ta biba den e bario pa por tene cuenta 
cu ne. Esnan presente por a inscribi pa participa den dicho grupo. 

Wyatt-Ras procedente di sector social ta considera cu lo ta bon pa 
por agrega servicio social den e facilidad. Manera cu a ser informa 
ta lceda si na empresanan of instancianan (gubernamental/priva) 
pa nan por ubica nan mes den e facilidad. Ta sigur cu un MFA lo 
contribui na un miho cohesion y union den e bario. 

Por tuma como ehempel e facilidad di Noord y di Paradera. Por 
nota e entusiasmo di pueblo pa cu dicho facilidnan y nan servicio. 
Gobierno den su vision pa sigui trece servicion mas cerca di nos 
pueblo lo sigui alavez cu construccion di facilidadnan na Sta. Cruz, 
San Nicolaas y Dakota. 

Wyatt-Ras ta spera cu pronto lo por efectua apertura di e facilidad 
na Savaneta. 

Anne Cameron tambe a gradici 

Awor Colegio Arubano 
a sin un Rector interino 


ANNE Cameron, Rector interino di Colegio Arubano a di- 
cidi cu for di dia 1 di mei awor, e no ta sigui den dicho fun- 
cion. Asina el a participa e docentenan di Colegio Arubano. 
Nos a compronde cu Hunta Directiva y Hunta di Supervision 
a acepta e decision tuma pa sra. Anne Cameron, sin discusion. 
Esey no kier men cu sra. Anne Cameron lo retira tambe como 
con-rector pa H5 y V6. 

Minister di Enseñana, Michelle Hooyboer Winldaar no tabata 
na altura di e decision di sra. Anne Cameron. Sinembargo e deci- 
sion aki no a bin como un sorpresa. Ministerio di Enseñanza lo 
sigui traha pa a corto plazo haya un Rector pa Colegio Arubano. 
Ayera Minister Michelle Hooyboer-Winldaar a keda di reuni 
cu Obispado,pa hunto cu SMOA busca un solucion pa loke ta 
pasando na Colegio Arubano. 


Ling & Sons 

ta ofreciendo 5% 
di descuento riba 

productonan fresco 

LING & Sons IGA Supercenter, e supermercado #1 na 
Aruba ta ofrece otro weekend di sorpresa pa clientenan. 
E supermercado ta duna 5% di descuento e weekend aki 
riba producto fresco manera fruta, berdura, deli, pisca, 
carniceria y bakery. 

E oferta aki ta valido diasabra 8 di april y diadomingo 
9 di april 2017. Bini uno, bini tur! 

Ademas di esaki clientenan por disfruta tambe di Easter 
Specials di Ling & Sons cu ta sali den e Easter magazine. 

Ling & Sons su Easter Magazine ta obtenibel den tienda 
y tambe digital riba Facebook. 

Shop e weekend aki, y no lubida di registra pa bo VIP 
card. Shop y colecta punto cu e carchi miembro di Ling 
<Sl Sons. Pa registra pasa na e customer service desk di 
Ling & Sons. 

Pa registra ta gratis. 

Ling <Sl Sons tambe ta recorda un y tur cu dialuna 10 
di april ta tuma luga e grandioso Easter food Show di 
6:00pm pa 9:00pm unda cu e supermercado lo duna 
variedad di presentacion di cuminda, bebida, tastings 
y lo tin tambe hopi actividad pa mucha manera dino 
jump, face painting, easter bunny etc. 

E actividad aki ta uno gratis pa henter famia pasa un 
shopping experience unico y yen ambiente. 

Pa mas informacion bishita www.lingandsons.com of 
subi rib’e pagina di Facebook di Ling <Sl Sons. 



SPECIALOFFER 


ONALL 

FRESH PRODUCTS 


This offer 


is valid S iturday April 8th & sLnday April 9th 2017 

Pa prome biaha despues cu Bonaire 
a haya status special cu Hulanda 


A mira un protesta grandi, cu 
nan no ta acepta pa Hulanda 
mishi cu edad di pensioen 





KRALENDIJK - For dia cu status di Bonaire a 
cambia y a bira practicamente parti di Hulanda, for- 
mando cu Statiay St. Eustatius e islanan BES, pueblo 
ta bisa cu nan a bay atras. Tur cos a bira masha caro, 
inflaccion a subi. 

Awor Gobierno Hulandes, via di Minister di Asunto 
di Reino, Ronald Plasterlc a informa cu nan lo mester 
corta den pensioen cu por lo menos 30%. 

Pueblo a bisa cu esaki sigur nan no ta acepta. Di mas 
Bonaire a bira masha caro pa su pueblo y asina mes 
kier corta den nan pensioen tambe? 

Wel, ayera pueblo di Bonaire a laga tende su voz, 
unda hunto cu e empleadonan ta para riba cu nan 
no ta acepta pa corta den nan pensioen. 

Si nunca antes a mira Stadion di Kralendijk asina yen, 
ayera tardi esey tabata e caso, unda gran mayoria di 
trahador a acudi na Stadion pa papia un idioma cla. 
(Fotonan ta di Aimed Ayubi). 

VBC na Gobierno 

Maneho di reconexion di awa pa 
cl entenan cu no a paga nan cuenta 
ta mal pensá y iresponsabel 

E instruccion di Gabinete interino Pisas na Aqualectra pa 
reconectá e bibiendanan di cual a sera nan cuenta inmediata- 
mente bék riba e red di awa, sin cu ta conod ken ta bay paga 
p’e cuentanan 

di awa atrasá ald ta, na opinion di Asociacion di Comércio y 
Industria di Corsou (VBC), un acto mal pensá y altamente 
iresponsabel. 

Na humilde opinion di VBC, a lanta empresanan di Gobiérno 
specialmente pa evitá metemento di Gobiérno cu e operacion 
diario di e empresanan ald. 

Ta fundamentalmente robes si un Gobiérno lder hiba y realisá 
un maneho social/anti-pobresa via di e entidadnan guberna- 
mental aki. 

For di e rapórt di encuesta civil di prof. mr. Willems ta resultá 
claramente kico t’e consecuencianan ora cu mandatarionan 
politico, bou di e pretexto di representacion di accionista, bay 
sinta riba stul di directiva di e empresanan di Gobiérno aki. 
Bahamento di tarifa di coriente di e tempo aya, sin cu tabatin 
motibo p’esaki y transferencia di accionnan “por nada”, a pone 
cu Aqualektra a bay para na rand di bancarota. 

Despues di esey comunidad mester a paga caro pa evitá cu un 
ke otro lo a sosode. Awor Gabinete interino Pisas ta duna un 
“intruccion (aanwijzing)” pa reconectá e clientenan cu a córta 
nan awa bék riba e red di tuberia di awa. 

Ta parce cu storia ta bay ripiti su mes y claramente ta lceda 
demostrá cu tin algun mandatario politico cu no kiér siña di 
lésnan di pasado. 

Aqualectra no ta un instituto filantrópico, sino un empresa cu 
mester pércurá pa produci y entregá awa y coriente na comu- 
nidad den un forma mas eficiente posibel contra e mihor prijs 
y calidad. 

Entrega y garantisando e prevision básico ald ta di un importan- 
cia crucial pa desaroyo y crecemento social/económico duradero. 
Esaki ta conta tambe pa nos pocision di competenciaa y clima 
di inversion. Pa garantisá esaki un bon maneho financiero ta 
sumamente necesario. 

Ta di spera cu Minister Finasa lo sirbi como vigilador di finansa 
publico. 

E instrumento “desconectá cliente for di red di awa y coriente” 
ta un parti esencial di e pakete financiero operacional di direc- 
tiva di Aqualectra y ta un medio importante pa por operá y 
actua obhetivamente. 

No ta deseabel cu mandatarionan politico como representante 
di accionista bay mete nan mes directamente cu e asunto ald 
p’e no resultá den dunamento di previlegio di un pa otro y na 
cada ken su antoho. 

Pa hiba un maneho sociaPanti-pobresa lo por considerá pa 
introduci un maneho di subsidio obhetivo pa clientenan den 
e categoria di min- en onvermogend berdadero, segun VBC. 


Pref dr. Raymond Gradus, 
Presidente nobo di Colegio 
di supervision financiero 


CONSEHO di Ministro di 
Reino a nombra señor prof. dr. 
R.FTJ.M. Gradus Presidente 
nobo di e Colegionan di supervi- 
sion financiero entrante dia 1 di 
juli 2017. 

Di e forma aki señor Gradus 
ta sigui prof. dr. A.F.P Bakker, 
kende for di dia 1 di december 
2011 tabata Presidente di e Co- 
legionan (CFT). 

Cu consentimento di e paisnan y 
di e entidadnan publico di Reino 
Hulandes, Conseho di Ministro 
di Reino a nombra prof. dr. Ray- 
mond Gradus Presidente nobo di 
e tres Colegionan di supervision 
financiero entrante dia 1 di juli 
2017. 

Señor Gradus (1962) a studia 
Econometria General y Empre- 
sarial na Universidad di Tilburg, 
na unda el a doctora na 1990 
y tabata emplea durante cierto 
tempo como docente universita- 
rio di Economia General. 

For di 1992 el a traha sucesiva- 
mente na Ministerio di Finansa, 
Ministerio di Asunto Economico, 
y Ministerio di Asunto Social y 
Labor. 

N’e delaster Ministerio e tabata 
Director di Asunto Financiero 
Economico durante 5 aña. Di 
2008 te 2015 e tabata Director 
di Instituto Cientifico pa CDA. 
For di 2004 e ta catedratico di 
Administracion y Economia di 
Sector Publico y Sin Fin Lu- 
crativo na Vrije Universiteit di 
Amsterdam. 

Raymond Gradus ta sigui Age 
Bakker, kende kier dedica su mes 
mas na su otro actividadnan pro- 
fesional, entre nan su funcion di 
miembro den servicio extraordi- 
nario di Conseho di Estado (Raad 
van State) na Den Haag. 

E cambio di Presidente dia 1 di 
juli ta un fecha logico. Na mitar 
di aña e ciclo nobo p’e presu- 
puestonan di 2018 di e paisnan 
y di e entidadnan publico ta 
cuminsa y e ciclo anterior di 


presupuesto cu su hustificacion 
den e cuentanan anual di 2016 
ta termina. 

Age Bakker tabata pa mas di 5 
aña y mey Presidente di Cft Cor- 
sou y Sint Maarten, Cft Bonaire, 
Sint Eustatius y Saba y for di 
2015 tambe di Colegio di super- 
vision financiero di Aruba (Caft). 
E ta mira atras na un periodo 
fructifero, den cual e paisnan y 
e entidadnan publico a progresa 
masha hopi den saneamento di 
finansa publico y mehoracion di 
administracion financiero. 

Age Bakker: “Mi ta masha gra- 
dicido p’e bon colaboracion cu 
e Gobiernonan y e Colegionan 
Ehecutivo di e parti Caribense di 
Reino Hulandes y e confiansa cu 
mi a haya di nan. 

Na 2016 pa prome biaha desde 
10-10-T0 tur pais y entidad pu- 
blico a cumpli cu e normanan di 
presupuesto. 

Esey ta crea un base estupendo pa 
bay traha awor na fortalecemento 
di e crecemento economico, cual 
ta urgentemente necesario pa 
crea suficiente empleo y pa me- 
hora poder di compra. 

Un impulso nobo na colabora- 
cion denter di Reino Hulandes, 
basa riba respet y confiansa mu- 
tuo, por contribui enormemente 
na esey. 

Mi ta desea mi sucesor Raymond 
Gradus, mi coleganan di e Co- 
legionan y e empleadonan na e 
secretariadonan na Willemstad, 
Oranjestad y Philipsburg masha 
hopi exito cu esey.” 







10 


AWEMainta Diasabra, 8 April 2017 





ROTARACT Club of Aruba ta sumamente satisfecho cu pres- 
encia na Fiesta Rotaria e aña aki. 

Esaki ta di gradici na e gran teamwork cu tin entre miebronan, 
boluntarionan, pero tambe e cooperacion di sponsornan. Manera 
ta custumber, Rotary Club of Aruba a tene su feria anual, esta e 
famoso Fiesta Rotaria diadomingo ultimo, 2 di april na Compleho 
Deportivo Guillermo Trinidad na Dakota. 

Rotaract Club of Aruba pa añas caba tambe ta forma parti na 
fiesta Rotaria cu e stand di “Aruba Delight”. Por medio di benta 
di diferente snack conoci riba nos isla, Rotaract Club of Aruba ta 
recauda fondo cu ta hacie posibel pa ehucuta varios proyectonan 
durante aña. 

Bishitantenan na feria a disfruta di dushi snacks manera pastechi, 
kroket, sanger yena, pan cu sate, pan cu hamburger, sin laga afo 
e dushi sopi carni y sopi oester. 

Ademas, tabatin un gran variedad di bolo dushi y otro cos du- 
shinan. Esnan presente a gosa tambe di e famoso batido di fruta 
fresco, awa di lamunchi y coffee cu Rotaract tin tur aña pa ofrece. 

N.V. Elmav la haci donacion 
na EPI sector tecnologia 


m 

RECIENTEMENTE , N.V. Elmar, den cuadro di su Responsabi- 
lidad Social Corporativo, a haci un donacion di varios Oscilloscope 
na studiantenan di EPI sector Sciencia y Tecnologia. 

E donacion ald lo percura pa duna e studiantenan e practica necesa- 
rio riba ekiponan adecua pa asina yuda e studiante den su desaroyo 
y pa e ta miho prepara pa sector di trabou y/of estudio mas avansa. 

Den combersacion cu vocero y hefe interino di Costumer Relations, 
sr. Elthon Lampe, a splica cu esaki ta e prome donacion den forma 
di material, pero den pasado ya caba tin un bon relacion cu EPI 
unda cu ta brinda studiantenan cuponan di pasantia p’asina brinda 
e oportunidad di siña for di practica y guia nos futuro profession- 
alnan na e miho manera posibel. 

Sr. Lampe ta sigur cu e studiantenan lo haci bon uzo di e Oscillo- 
scope cu lo yuda den test coriente di diferente voltahe como tambe 
observa e cambio di e señal di electricidad. 


Sra. Anky Danker, directora ‘Bedrijfsvoering’ a splica di ta suma- 
mente contento di a ricibi sosten den forma di material for di N.V. 
Elmar como cu e sector sigur mester cooperacion continuo di sector 
di trabou. Carlos Martinus, Opleidings Manager Sector Sciencia 
y Tecnologia tabata encarga cu e contacto cu N.V. Elmar pa haci 
esaki posibel y ta contento di e relacion estrecho cu sector Sciencia 
y Teconologia tin cu N.V. Elmar. 

A tuma oportunidad di combersa cu un studiante cu a haci su 
prome pasantia na N.V. Elmar. Shawn Tromp ta splica cu e tabata 
un experencia grandi di por a traha rib’e Proyecto di Smart Meter 
y wak con e sector di trabou ta traha como tambe aplica lolce e la 
siña for di scol. 

Shawn ta contento cu e donacion ricibi di N.V. Elmar y ta mira esald 
algo sumamente positivo den e desaroyo pa nan como studiante. 
N.V. Elmar ta spera di por continua cu tipo di donacionnan asina 
den futuro cu lo contribui cu formacion di nos futuro profesional- 
nan den sector di energia y distribucion. 

D ferente trabou andando riba tur accomodacion deportivo 
restora bou St. Fundacion Facilidadnan Deportivo 






RECIENTEMENTE ing. Junior Tromp, kende ta Director di St. 
Fundacion Facilidadnan Deportivo, den cuadro di maneho di Ministro 
di Deporte a duna un presentacion n’e Hunta Directiva di St. Funda- 
cion Lotto pa Deporte esaki relaciona cu e trabounan di construccion, 
renobacion y mantencion cu ta wordo haci n’e accomodacionnan 
deportivo cu ta cay bou di e maneho di St. Fundacion Facilidadnan 
Deportivo. 

Centro Deportivo Frans Figaroa 

Mester bisa cu e trabou mas grandi aworald ta tumando lugar riba 
Centro Deportivo Frans Figaroa na Noord. 

A cuminsa cambia e dak di e tribuna mientras e trabounan di man- 
tencion y verfmento a inicia. Tin un carga grandi di plachinan di hero 
p’e dak cu ya caba a sali for di Alemania y ta spera cu dentro di tres 
siman esakinan lo ta na Aruba. 

A manda busca un scoreboard completamente nobo cu awor ta na 
Miami y otro siman lo ta na Aruba. Asina cu finalisa e trabounan riba 
e dak lo instala esaki. 

N’e edificio di Angel Botta tin algun reparacion mester wordo haci 
p’asina garantisa e seguridad di tur cu ta frecuenta e edificio ald. 

Segun Junior Tromp pa seguridad di un y tur y pa sigura cu tur e 
trabounan bay sin ningun obstaculo lo mester sera Centro Deportivo 
Frans Figaroa na Noord pa un temporada di tres siman maximo. Ta 
spera cu e trabou an keda cla rond di 19 di mei proximo. 

Tereno di futbol Jose Wever na Yara 

N’e tereno di futbol Jose Buchi Panama Wever na Yara tambe ta fi- 
nalisando cu algun trabou cu e keda pendiente. 

E trabou di verfmento t’esun mas grandi y esaki ya a inicia. E tralie 
nan rond di e compleho tambe lo bay wordo poni. 

Segun sr. Tromp lo mester haci algun cambio dor di Elmar, DOW y 
DIP pa cu e instalacion y conecion di coriente na henter e compleho, 
incluyendo e poste nan di luz. Por ultimo rond di e stadion lo basha 
graniet. 

E demas complehonan restora bou di FFD 

Na Stadion di Crismo Angela/Nadi Croes tambe lo haci cierto trabou 
riba e dak unda lo cambia e plachinan pa uno nobo. 

Na Parke Curazon Jaburibari a constata algun caminda unda tin e asina 
yama ‘sinc holes’. Lo cuminsa tambe cu algun trabou di mantencion 
riba e edificio unda nos grandinan ta haci ehercicio. 

Por ultimo riba e pacour tin awa ta para y pronto lo busca un solucion 
pa cu esaki. 

N’e parke di basebaU/softbol na Pos Chiquito ta hibando combersacion 
cu DIP esaki p’e “meetbrieven” y e traspaso di ambos compleho pa FFD. 
E ultimo compleho cu lo haci algun trabou di mantencion preventivo 
ta Joe Laveist Sport Park y aki lo sera e cancha di basketball pa un 
renobacion completo p’asina scolnan den becindario por haci uso di 
esaki. 

Asina nos por mira cu tin diferente trabou di construccion, renobacion 
y mantencion ta tumando lugar riba e accomodacionnan deportivo cu 
ta cay bou di e maneho di St. Fundacion Facilidadnan Deportivo. Un 
danki na Minister di Deporte, dr. Alex Schwengle su vision & aporte 
pa cu e facilidadnan deportivo. 

Corsou ta sintiendo 
efecto di criminalidad 

WILLEM STAD - Ya no ta den forma iregular, pero di un 
manera cronico Corsou ta sintiendo efecto di criminalidad ca- 
minda anti-socialnan ta haci nan huiswerk promé cu nan asaltá 
un hende caminda tin mas probabilidad di saca probecho. 

Den e caso di e ultimo victima mortal di atracadonan, sr. Leito 
di Curá Piedra, no por tabata otro cu nan mester a sigi su pa- 
sonan promé cu nan a dicidi pa ignorando presencia di mas 
hende den e cas, drenta y purba hórta pa de paso maltratá un 
hobencito y finalmente tira e doño di cas mata. 

Te ne momentonan aki no tin pista di e criminalnan. 

Igual t’e caso caminda diahuebs mainta anti-socialnan a violá 
interior di cas di un señora kende ta traha na banco y bou di 
menasa a kita su auto y sén cue tabatin ademas di yabi di caha 
fuerte di e banco caminda e ta traha pa ora nan a realisá cu nan 
no por haci nada cu e yabi, bay ldma e auto tras di véld di SUBT. 
Hasta diahueba anochi Polisnan a haña un tip anonimo cu e 
probabel asaltante lo tabata den Kustbatterij ta sconde den un 
skol, pero ora nan a yega no tabatin presencia di malhechor. 

Di otro banda mester haci mencion di e hecho cu Team di Aresto 
a drenta den accion energicamente y a golpiá crimen organisña 
duramente cu confiscacion di diferente tipo di vehiculo y boto 
ademas di balente suma di placa. 


Confiscando hopi sén y varios auto.... 

Afpak Team a dal duro 
ayera mainta den caya! 



AFPAIC Team a dal duro ayera mainta ora nan a drenta den 
accion mainta tempran na un direccion den Caya Bichi Candela 
den bario di Sero Mahumay Caya Sero Gracia den Sunset Hights. 
Ta trata di entradanan hudicial bou di supervision di un Huez- 
Comisario y un Fiscal di Ministerio Publico. 

Nan a reuni suficiente dato pa hustificá e entrada hudicial camin- 
da ta trata di propiedad di un pareha cu a pone e propiedadnan 
riba nomber di e mama. 

Esey ta un práctica comun entre e hendenan cu ta move riba 
tereno di laba placa caminda nan ta pone e propiedad mal habido 
riba nomber di amigo of famia. 

Awor nan ta oficialmente sospechá di labamentu di placa. 
Durante e entradanan hudicial ayera mainta nan a confiscá: Un 
cas den Caya Sero Gracia; 

un compleho di apartamento den construccion den Peruweg; un 
compleho di apartamento den Sero Candela; Placa cash na varios 
valuta; 6 motosaikel y un Bobcat plus un boto. 

Tambe nan a confiscá 4 auto entre nan 2 piclcup, un BMW M4, 
un Toyota Rav4. 

Na su debido tempo Ministerio di Hustisia lo pone e propiedad- 
nan aki na findishi via nan pagina digital. 

Censtruccion Smart Community 
ta den pleno progreso 

Un proyecto pa experimento sostenible 




DIASABRA DIA 8 Dl APRIL 2017 


1/1JOSEPHINE— BRIAN JAMES 

2/3.. BELIEVER - IMAGE DRAGONS 

3/2.. OH LORD — MIC LOWRY 

4/5.. OPTION — PITBULL 

5/6.. BEAUTY ANDTHE BEAST — ARIANA 

6/8.. SUBEME LA RADIO — ENRIQUEIGLESIAS 

7/4.. PARIS —THE CHAIN SMOKERS 

8/10.. IAM A LADY — MEGHAN TRAINOR 

9/7. A KING OF LOVE — BARC ALMOND 

10/13.. WATER FALL — STARGATE -PINK-SIA 

11 /14.. GOOD DAY - YELLOW CLAW - DJ SNAKE 

12/17.. MORNING AFTER — DOLCE BAND 

13/9.. CALL ON ME - STARLEY 

14/19.. YOU REMAIN — KINGS - RTRJAL 

15/12.. WANTED — BETSY 

16/20.. DOWN — MARIAN HILL 

17/11 „ NO FAVORS — BIG SEAN - EMINEM 

18/— STILL — JOHN MAYER 

19/— FEEL LIKEYOUR MAN — GENTLE STORM 

20/16.. PUT MEINFRONT — KERINE 


W / fm 

BROADCAST ON HIT94 FM STEREOj-94.il 
SATURDAYS FROM -4*00 - 6.00 PM. 




E construccion di e prome casnan sostenible y ino- 
vativo di Smart Community ya ta visible. Pronto 
nos lo yega e punto mas halto di e prome cas. Smart 
Community ta un comunidad cu lo consisti di un 
total di 20 cas, cu ta encera 15 cas tradicional y 5 
cas futuristico y tambe un centro pa bishitante. Tin 
4 modelo di cas cu ta varia di grandura di 106 m2 
pa 140 m2. 

Meta principal di e proyecto piloto ald ta pa haci 
experimentonan sostenible den diferente area. 

E personanan cu ta bay biba den e comunidad y den 
e casnan aki lo experiencia y disfruta di varios aspecto 
sostenible den nan cas. 

Durante e proyecto aki ta bay haci experimento riba 
6 area, parti pafo y paden di e cas. Areanan specifico 
ta construccion sostenible, referiendo na construccion 
di casnan similar na casnan existente. 

Sinembargo, lo introduci adaptacionnan basico, p. 
e. construi e cas teniendo na cuenta e clima di nos 
isla pa mantene e temperatura di e cas mas fresco y 
agradable. 

Otro areanan cu lo explora ta energia renovable, ba- 
lansa di demanda riba grid, re-uzo di awa, vehiculo 
electrico y e aspecto humano. 

E construccion di e infrastructura ta den man di 
Arubaanse wegenbouw y e construccion di e casnan 
ta den man di ALBO. Ta planea pa entrega e casnan 
pa fin di e aña aki. 

E proyecto piloto unico na Aruba ‘Smart Community’ 
ta consisti di un consorcio di 7 partner: Gobierno di 
Aruba, FCCA, WEB Aruba, Elmar, Setar, Utilities 
Aruba y TNO. 

FCCA ta encarga cu e maneho di e vivienda den Smart 
Community. Den e cuadro ald lo inicia na su debido 
tempo un proceso di solicitud pa personanan cu ta 
desea di biba den e Smart Community. 

Hopi expectativa na hermana isla Aruba 
pa Curaçao Extreme Drag Fest 2017 




:PS£N mMPWKlNGBJGCER 



WILLEMSTAD - Oficina di 
Turismo di Córsou (CTB) un bi- 
aha mas ta promové caredanan di 
‘drag race’ den exterior, den e caso 
ald ta trata di Curaçao Extreme 
Drag Fest 2017. 

Eventonan manera ‘drag race’ ta un oportunidad pa promové y atraé 
fanáticonan di e deporte di velocidad na Córsou. 

CTB hunto cu e team di Curaçao Extreme Foundation (CEF) ta 
trahando hunto pa promové e evento di Curaçao Extreme Drag Fest 
2017 den exterior cu énfasis riba nos hermana isla Aruba. 

Aruba su asistensia durante e eventonan di ‘drag race’ semper ta 
na gran escala, p’esey mes e team di Kórsou tabata na Aruba pa un 
‘media tour’ p’asina duna tur informacion di e caredanan y di tur e 
posibilidad entretenementu cu Córsou tin di ofrecé durante e fin di 
siman di Curaçao Extreme Drag Fest 2017. 

CTB y CEF ta invitá Aruba completo pa bin Córsou y disfrutá di e 
caredanan di ‘drag’ cu participacion di Aruba, Bonaire, Colombia, 
Panama, Puerto Rico, Venezuela y naturalmente Córsou mes. 
Dianan 29 y 30 di april y 1 di mei 2017 lo tin hopi velocidad na 
Curaçao International Raceway durante Curaçao Extreme Drag Fest 
2017. 

Pa mas informashon bishitá: www.curacao-extreme.com / v https:// 
www.facebook.com/CuracaoExtremeFoundation/ 

E di 3 sospechoso den e caso Alapaha a keda detene 




E team investigativo den e caso Ala- 
paha, cual ta e caso di asesinato cu a 
tuma luga na Boneiro dia 1 di maart 
2017, a bay na e sitio caminda e pri- 
zon nobo ta wordo construi na lagoon 
caminda a detene e homber di inicial 
J.S. relaciona cu e caso aki. 

E sospechoso a keda detene y e inves- 
tigacion ta canando zeta segun e infor- 
macion cu nos tin di fuente hopi yega 
na e investigacion. Te cu awor ald tin 3 
sospechoso detene den e caso aki. 

Tin 2 testigo tambe cu a keda secuestra 
dor di Hues Comisario. 


Potretnan ta cortesia di LiveFM 99. 


— — r 

Prome Minister Eman 
®^gp$7®g® y cu apertura 

di Qredits den MFA Noord 



DIAMARS ultimo Qredits a establece su 
mes oficialmente na Aruba. Un bon desar- 
oyo cu sin duda ta yuda economia di e isla. 
Prome Minister Mike Eman, kende a traha 
duro pa logra haya e instituto Qredits na 
Aruba, a tene un discurso prome cu e ap- 
ertura oficial a tuma lugar den edificio di 
MFA na Noord. 

Den su discurso Eman a pone enfasis un bes 
mas riba un bon relacion den Reino y con 
e balor di Reino a percura pa amistadnan, 
e.o. cu Director di Ondernemend Neder- 
land, Hans Biesheuvel, kende a bin Aruba 
pa inauguracion di Qredits, pero tambe pa 
logra otro proyectonan. 

“E base pa Qredits bin Aruba a wordo poni 
cu un mision comercial na Brazil bou guia 
di e tempo ey Principe Heredero Willem 
Alexander. Eynan sr. Biesheuvel y ami a 
papia hopi di e posibilidadnan win-win di 
lolce nos islanan por brinda na e parti Eu- 
ropeo di Reino y vice versa.” Mike Eman a 


conta cu nan a bay en busca di e concepto 
win-win aki y a traha riba dje cu e meta pa 
realisa cosnan grandi. 

Hunto a yega n’e conclusion cu nan tin 
un lista largo di actividad y iniciativanan 
cu nan mester desaroya y awe, cu apertura 
di Qredits por ldta un di e iniciativanan di 
riba e lista. 

“Pa loke ta Qredits mi a aserca Minister di 
Asunto Economico di e tempo ey Milce de 
Meza, tambe Minister di Enseñansa, Mi- 
chelle Hooyboer-Winldaar y nos a apunta 
Richard Arends kende tabata traha como 
consehero pa trek e proyecto ald y su sucesor 
Philipe LaReine a sigui cu e trabou. 

Sin nan esfuersonan grandi e proyecto aki 
no por a keda cla.” 

Mike Eman a felicita sr. Oliver Vieira, kende 
a bira e manager di Qredits na Aruba, tambe 
Camara di Comercio cu tabata un di e prome 
stakeholdernan di e iniciativa bunita aki. 
“Prome Qredits a bin establece su mes na 


Aruba, nan a papia cu nos y cu Kamer y Bu- 
reau Innovatie. Tur hende a duna nan sosten 
y cooperacion, e resultado ta cu Qredits a 
yega Aruba. 

Eman ta contento cu e relacion cu Aruba 
tin cu Reino. 

“Si nos sigui aserca Reino den forma con- 
structivo, bay en busca di partnernan cu 
tin e mesun idea di Reino cu nos tin y nos 
ta traha hunto, anto nos por bin cu bunita 
productonan, di cual Qredits sigur ta un 
ehempel excepcional di esaki.” 

Qredits ta un fundacion non profit cu ta 
otorga micro financiamento te cu 50 mil 
florin na un interes di 8,75% y ta coach 
entrepreneurs durante inicio di nan negoshi. 
Loke ta diferencia Qredits di e demas insti- 
tucionnan financiero ta cu e instancia aki 
no ta pidi borg p’e fianza. 

Aprobacion di e fianza ta basa primordial- 
mente riba e plan di negoshi cu ta wordo 
presenta, como tambe e habitonan y moti- 
vacion di e empresario. 

Kiwanis na Aruba a haci 
entrega di un "Zippie 
Voyage Stroller" na baby Zia 



DIABIERNA ultimo den un 
ambiente Kiwanistico, e tres club- 
nan di Kiwanis na Aruba, esta 
Kiwanis Club of Aruba, Kiwanis 
Club of Palm Beach y Kiwanis 
Club of Young Professionals 
Aruba a reuni pa haci entrega 
di un cheque balora na AWG. 
9050,- na baby Zia, contribuy- 
endo asina pa baby Zia haya su 
“Zippie Voyage Stroller”. 

Kiwanis su enfasis ta pa sirbi 
e muchanan na Aruba, por lo 
tanto, ora cu e clubnan a ricibi 
e peticion pa e donacion y a lesa 
e storia di baby Zia su “Cerebral 
Palsy” via e plataforma social, a 
keda conmovi y di biaha a tuma 
contacto cu otro club y uni forsa, 
pa contribui na un miho calidad 
di bida pa baby Zia. 

E momento mas emocionante di 
e anochi tabata ora cu presidente 
di Kiwanis Club of Aruba, sra. 
Aurora Dijkhoff, presidente di 
Kiwanis Club of Palm Beach, sr. 
Chejito Croes y presidente di Ki- 
wanis Club of Young Profession- 
als Aruba, sr. Bryan Nemecek, 
den presencia di e miembronan 
di dicho club, a sorpresa e mama 
Mariela y baby Zia cu e check 
pa e “Zippie Voyage Stroller”. 
Mama di baby Zia a keda suman- 
ente contento y a expresa su gran 
gratitud na henter e famia grandi 
di Kiwanis. 

Kiwanis ta un organisacion global 
di boluntario dedica na mehora 
mundo via un mucha y via di un 
comunidad cada biaha y tin como 
lema: Sirbiendo e muchanan di 
mundo. Kiwanis ta activo den e 
comunidad Arubano desde 1965. 

Pa mas informacion di Kiwanis of 
un di clubnan di Kiwanis of e ac- 
tividadnan por bishita e siguiente 
websitenan: www.kiwansaruba. 
org, www.kiwanisclubofpalm- 
beach.com y www.kyparuba.org 
como tambe e paginanan fan riba 

Facebook: https://www.facebook. 
com/l<dwanisclubof aruba https:// 
www.facebook.com/kiwanispalm- 

beach , https://facebook.com/ 
kiwanisyparuba . 

Dangui Oduber (MEP) 

E ley cu e cambionan di 
kiesverordening a bay 
Conseho Consultativo 



SIMAN pasa e ley di iniciativa 
cu e cambionan di e kiesveror- 
dening a wordo entrega 
na Presidente di 
Parlamento drs. 

Mervin Wyatt 
Ras. 

Mirando cu tin 
urgencia pa 
trata e ley 
aki prome 
cu elec- 
cion 22 
s e p - 
tem- 
b e r 


2017 nos ta spera cu e ley aki 
por encamina e proceso mas liher 
posibel. 

Manera cu e ley aki a drenta 
Parlamento e proceso aki a cum- 
insa y e ley a yega Conseho 
Consultativo (Raad van 
Advies) pa nan por duna 
nan conseho riba esaki, 
segun Dangui Oduber. 


Di e momento cu e con- 
seho ald yega bek Par- 
lamento nos lo traha 
r i b a 


esaki p’e ley ta cla pa wordo trata den sala 
di Parlamento. 

“Nos ta spera cu Presidente di Parlanento 
cumpli cu deseo di pueblo y yama e reunion 
aki p’asina nos por yega na un votacion. 

E ley di iniciativa aki ta uno cu ningun 
politico a mishi cune y entregu’e p’asina e 
encamina e proceso pa wordo trata. 

Cu e cambionan cu a wordo proponi e 
siguente eleccion pueblo por scoge su rep- 
resentante di Parlamento por medio di 
cantidad di voto. 

E secuencia di number ta wordo elimina y 
esnan cu mas voto t’esnan cu lo representa 
pueblo den Parlamento. 

Como representante di pueblo bo mester por 
carga sosten den pueblo pa por represente 
y no manera t’e caso aworald caminda tin 
miembronan di Parlamento cu 47 voto ta 
den sala ‘’represantando” pueblo. 

E ley aki si tur cos ta bon mester por carga 
aprobacion unanime di sala. Esnan cu NO 
ta sostene e ley aki sea tin profesion robez of 
kier haya un ‘’lift’’ pa drenta di Parlamento. 
Cu e ley aki esnan cu traha duro, busca e 
voto ta wordo recompense y ta drenta 
Parlamento automaticamente. 

Nos ta spera cu Raad van Advies por 
entrega e ley ald mas pronto posibel bek 
na Parlamento mirando cu e no ta algo 
complica y no ta necesario pa tuma hopi 
tempo riba dje. 

E intencion ta p’e ley aki wordo trata no 
mas tarda ald 6 siman”, segun Dangui 
Oduber. 


Na opinion di ATIA 

Qredits ta un desaroyo hopi positivo y 
nan ta cla pa brinda sosten 



DIRECTOR di Aruba Trade & Industry 
Association (ATIA), Michelle de Groot ta- 
bata presente na lansamento di Qredits na 
Aruba. E ocasion a reuni representantenan 


di sector publico y priva pa celebra entrada 
di e programa di micro creditonan cu ta bay 
facilita e establecimento di negoshinan nobo 
riba nos isla. 

De Groot ta wak e entrada di Qredits como 
un desaroyo hopi positivo y a duna di con- 
oce cu ATIA “tin pensa di acerca Qredits 
pa ofrece servicio di coaching pa haci di e 
negoshinan un exito.” 

Michelle de Groot a expresa cu na Aruba tin 
hopi idea bon eyfo, pero e falta di capital 
semper tabata e obstaculo di mas grandi; 
empersarionan kier cuminsa algo, pero hopi 
biaha no ta yega na realisa pa falta di capital. 
Banconan grandi ta pidi un inversion pro- 


pio y esey ta haci e drempel hopi halto p’e 
hendenan por cuminsa cu algo. 

Awor cu Qredits, empresarionan tin un 
oportunidad real di duna un estimulo na 
nos economia. 

ATIA ta kere cu nan por tin un papel activo 
den e tendencia aki y ta dispuesto pa aporta 
di e mihor manera cu nan por y esey ta atra- 
bes di e experiencia di nan miembronan, esta 
e comerciantenan ya estableci. 

“Nos tin miembro di empresa chikito, me- 
diano y grandi cu por guia e empresarionan 
aki p’asina haci di e negoshi un exito,” asina 
de Groot a bisa. 

Qredits ta un organisacion Hulandes cu a 
yega Aruba riba iniciativa y invitacion di 
Gabinete Mike Eman cu e proposito pa 
promove actividad comercial y stimula e 
industria di conocemento y Aruba como hub 
comercial entre continentenan. 

Cu entrada di Qredits 

Universidad ta wak oportunidad pa brinda 
conocemento y estimulo empresarial 



RECTOR di Universi- 
dad di Aruba, drs. Glenn 
Thode ta entre esnan cu 
ta wak un oportunidad 
hopi interesante cu yega- 
da di Qredits na Aruba. 
Den combersacion cu 
Hans Biesheuvel, Glenn 
Thode ta mira cu na nivel 
academico tambe tin un 


potencial pa nos isla. 
Pesey a presencia e lans- 
amento di Qredits na 
Aruba diamars anochi na 
MFA Noord den presen- 
cia di Minister President 
Mike Eman, Minister 
di Asunto Economico, 
Richard Arends, ademas 
di representantenan di 


Qredits y gremionan co- 
mercial local. 

“Un di e desaroyonan cu 
ta necesario den e for- 
mula aki ta pa identifica 
den hende e pasion pa 
nan bira empresario. Esey 
kier men cu bo mester 
sinti den bo mes cu bo 


kier tuma e riesgo y ini- 
ciativa pa participa den 
un actividad economico. 
Con bo ta identifica cu e 
idea cu bo tin enberdad 
ta algo pa haci comercio 
cune,” Thode a splica. 
Aki ta caminda Universi- 
dad di Aruba por hunga 
un papel importante. 

Na Hulanda, esald ta ya 
caba un practica comun. 
Den educacion basico, 
intermedio y superior, 
e programa di estudio 
ta inclui aspectonan di 
‘ entrepreneurship ’. 

E combersacion entre 
Thode y Biesheuvel, 
kende ta forma parti di 
e supervision di Qredits 
y ta fundador di Onder- 
nemend Nederland, a 
continua durante e cer- 
emonia pa haya sa mas y 
intercambia idea cu por 
hiba na stapnan mas con- 
creto den futuro cercano. 

“Mi sa di experiencia cu, 
en especial e studian- 
tenan di FEF (Financieel 
Economische Faculteit) 
y tambe di OGM (Or- 
ganization, Governance 
& Management) hopi 
sa gusta tuma iniciativa 
basa riba e conocemento 
cu ta haya na universi- 
dad,” Thode a comenta 
dunando como ehem- 
pel e empresario hoben 
Kawish Misier kende ta 
un ex studiante y awen- 
dia ta un empresario 
exitoso cu ta forma parti 
di directiva di Camara di 
Comercio. 

E Rector ta sigura cu e 
aplicacion di e practica 
aki tin su efecto. Tin 


docentenan a cuminsa 
incorpor’e den nan pro- 
grama y cuminsa e liña 
nobo di investigacion. 
No solamente ta stimula 
e pensamento, pero ta 
haci simulacion tambe pa 
medio di un sorto di wega 
caminda bo ta atende 
cu bo mesun negoshi. 
Tambe tin aplicacionnan 
cu ta sirbi como herment 
den esaki. 

“Tur tipo di ayudo cu 
Qredits por provee, nos 
ta dispuesto pa tuma 
man habri paso esey t’e 
tarea di un universidad 
unda cu tin conocemento 
y oportunidad nobo,” asi- 
na Glenn Thode a bisa. 

“Como universidad nos 
tey hustamente pa trece 
conocemento nobo pa 
nos studiantenan y pa co- 
munidad; hink’e den nos 
educacion pa nan yega 
na un Bachelor’s Degree 
y pa medio di Center for 
Lifelong Learning cu por 
ofrece na comunidad en 
general.” 

Den su discurso n’e cer- 
emonia di lansamento 
oficial, Hans Biesheuvel 
a recorda con Qredits na 
Aruba awe ta un realidad 
danld n’e iniciativa tuma 
pa Prome Minister Mike 
Eman durante e Delega- 
cion Comercial encabesa 
pa Rey Willem Alexander 
pa Brasil algun aña atras. 
E organisacion ta facilita 
micro credito na empre- 
sario y start ups cu tin 
bon idea, pero di otro 
manera, no ta yega n’e 
capital necesario pa lanta 
nan propio negoshi. 

Prome Minister Eman a bisa di ta masha 
agradecido p’e decision importante aki di 
Avianca. “Mi por bisa tambe cu esaki ta un 
deseo di President Juan Manuel Santos ora 
mi tabata na Colombia algun siman pasa 
unda nos a papia hopi di un combinacion 
di e destinacion turistico entre Aruba y 
Colombia. 

Tin un cantidad creciente di pasahero cu ta 
bin di Estados Unidos y cu ta interesa den 
biahenan combina. Colombia ta un desti- 
nacion ideal pa nan. 

Prome nan ta bin aki pa disfruta di nos 
beachnan pa sigui pa Colombia pa gosa di 
e naturalesa y eco-turismo eynan.” 

Eman a bisa cu pa Aruba esaki ta un gran 
oportunidad pa amplia e cantidad di turista 
cu ta bin di Colombia y na mes momento 
tambe ta un bon idea pa intercambia un 
vision unda Aruba por ofrece e turistanan 
di Colombia biahenan combina. 

“Pa logra esaki ta importante pa tin mas 
stul. Cu Avianca ta amplia su buelonan ta 
un paso den e direccion ey.” 

Mike Eman a gradici sra. Vivian Martin y 
henter su ekipo p’e bon decision ald cu ta 
un bon noticia pa turismo di Aruba. 


Avianca ta amplia su buelonan di y pa 
Colomb a cu 4 extra buelo pa siman 


Prome Minister Eman: 

"Esaki ta un bon p'e vision di combinacion di buelonan" 


DEN oranan di diahuebs atardi sra. Vivi- 
ana Martin, Presidente y Gerente General 
di Avianca Costa Rica a haci un bishita 
serca Prome Minister Mike Eman pa dun’e 
e bon noticia cu Avianca ta bay amplia su 
buelonan pa Aruba, for di dia 17 di april 
cu 4 buelo extra cu ta suma un total di 11 
buelo pa siman. Esaki ta nifica 480 stoel 
extra pa siman. 

Sra. Vivian Martin: “Semper cu nos reuni 
cu autoridadnan di Aruba un bes pa aña, ta 
pasa algo positi- 
vo. Awor tin 
7 buelo pa 
siman di 
Avianca 


pa Colombia y nos a wordo pidi pa aumenta 
e buelonan aki mirando cu na Aruba tin un 
comunidad grandi di Colombiano. 

Nos a haci un revision y awe nos por trece 
bon noticia pa Aruba. 

For di dia 17 di april awor, nos ta bay 
aumenta e buelonan cu 4 extra. E extra 
buelonan aki ta bay ta riba diabierna, di- 
asabra, diadomingo y dialuna den oranan di 
mainta.” 

Sra. Vivian Martin 
tabatin palabranan 
di gran aprecio y 
gratitud pa Prome 
Minister Eman pa 
su aporte den esald. 

Durante celebracion di 60 aniversario di Casa Cuna, Minister Angel Bermudez a cuna di conoce cu 

"Casa Cuna merece su lugar den nos 
comunidad y tambe apoyo di nos tur" 




DIAMARS anochi Minister interino di 
Asunto Social, Trabao y Hubentud, mr. 
Angel Bermudez tabata presente n’e gran 
celebracion di 60 aniversario di Casa Cuna. 
E mandatario a hiba un discurso caminda el 
a manifesta cu despues di 60 aña Stichting 
Casa Cuna Progreso a demostra cu e merece 
su lugar den nos comunidad. 

Minister Bermudez a sigui conta cu como un 
welo di 2 nieto, e ta reconoce e importancia 
pa tur mucha sinti nan mes na cas y sigur. 
Casa Cuna ta haci hopi mas cu djis cuida pa 
criaturanan cu ta den un situacion familiar 
critico. 

Casa Cuna ta ofrece tambe un ambiente 
di amor, un bon calidad di bida y guia p’e 
muchanan aki por crece den personanan 
responsabel, saludabel y cu balornan moral 
den nos comunidad. 

Segun e mandatario, apesar cu den trans- 
curso di añanan e problemanan social por 
cambia, keto bay tin muchanan cu ta sufri 
riba nos isla, pasobra nan no ta conta cu e 
base fundamental den nan prome fase di 
bida y eynan ta unda cu Casa Cuna ta brinda 
nan e proteccion tambe cu nan mester pa 
nan desaroya nan mes na nan maximo po- 
tencial. 

“Mi ta consciente cu den e transcurso di 60 


aña Casa Cuna a haya hopi contratiempo, aporta grandemente. 

pero nan semper a sa di persevera. Mi ta gradici nan tur y mi ta desea nan tur 

Mi ta sigur cu awe nan ta caminda cu nan clase di exito p’e proximo añanan.” 
ta, pasobra nan tin un tremendo staf y nan a 
conta tambe cu varios sponsor y boluntario 
durante aña. 

Mi ta spera cu esey tambe por sigui 
y naturalmente cu subsidio di Go- 
bierno tambe”, asina Minister 
Bermudez a expresa. 

Ademas, durante e anochi 
aki Casa Cuna a anuncia nan 
proyectonan nobo cu lo enfoca 
specialmente riba e mamanan 
hubenil y p’esaki e mandatario 
interino di Asunto Social, Tra- 
bao y Hubentud ta spera cu Go- 
bierno tambe lo por duna un man 
pa nan por sigui haci e trabou 
importante aki pa nos comunidad. 


“Mi ta spera cu den 
futuro Casa Cuna 
por sigui cu e tre- 
mendo esfuerso 
aki y cu nan por 
sigui conta cu e 
sosten di comu- 
nidad, sponsor y 
boluntarionan cu 
durante 60 aña a 

Glenbert Croes: 

Nos ta balora CITGO pesey nos ta pidi nan balora 
nos trahadornan local y contratistanan local 


MEP ta balora PDVSA/CITGO como socio 
estrategico di nos pais y e importancia di e 
refineria pa Aruba pa cual nos pueblo a lucha 
duro pa salba. Den cuadro di e bon relacion 
y bon cooperacion cu nos kier mira entre 
Aruba y Venezuela den cuadro di e rescate 
di e refineria, Refineria di Aruba N.V. t’e 
brasa supervisor di e relacion cu CITGO 
p’asina sigura cu e aliansa aki tin beneficio 
berdadero pa Aruba y Venezuela. 

Ta pasobra nos ta balora e aliansa cu PD- 
VSA/CITGO, nos ta haci un apelacion 
sincero y legitimo na nan y na Refineria di 
Aruba N.V. p’e denuncianan cu nos a bin 
ta hayando riba e maltrato na nos trahador 
y contratistanan local. 

Nos a ricibi denuncia contra companianan: 
PMEC, HAFRAN, PDV Mantenimiento y 
PDV Casa, y nos ta pidi e atencion di CIT- 
GO y RDA N.V. pa atende e denuncianan y 
tuma carta den e asunto aki p’asina impedi 


abuso y maltrato na nos trahadornan local 
y nos contratistanan local tuma lugar, segun 
Glenbert Croes. 

Ora trahador y contratistanan ta yega n’e 
representantenan di pueblo den e caso aki 
nos di MEP den Parlamento ta pasobra nan 
ta sinti cu Gobierno y e departamentonan 
concerni unda nan por acudi den situacion 
normal a bira lomba pa nan. 

Di nos banda nos a bisa semper: MEP t’e 
partido di trahador, MEP ta un sindicato 
di pueblo y den cuadro di nos tareanan pa 
defende y protege nos pueblo di abuso y in- 
husticia di parti di e Gobierno di Anti Pueblo 
di AVP nos ta atende tur e denuncianan aki 
y nos ta pidi TUR concerni pa corigi nan 
accion y conductanan. 

Nos ta duna tur e oportunidad pa recitifica 
e asuntonan ald, pasobra den e Gobierno 
nobo di MEP e situacionnan aki sigur lo no 
wordo tolera. 



Nos di MEP, segun Glenbert Croes cu a 
lucha pa rescata e refineria di Aruba pa feli- 
cidad y prosperidad di henter pueblo tin fe 
cu e Gobierno nobo di MEP lo tin un bon 
relacion atrabez di nos compania nacional 
di refineria RDA N.V. cu CITGO, cu nos 
lo tin un bon relacion cu Venezuela p’asina 
conhuntamente duna contenido husto n’e 
Win-Win/Ganar-Ganar cu e refineria di 
Aruba su reapertura mester representa pa 
nos ambos pueblo. 

Lo unico cu nos ta exigi firmemente: Trata 
y paga nos trahadornan bon...trata y paga 
nos contratistanan local bon, di acuerdo cu 
Glenbert Croes. 


Sra. Renfrum di San Fuego a ricibi Prome Minister Eman den su B&B 

Gobierno ta haci hopi pa mehora imagen di Aruba 


CANANDO den e bario di San Fuego, 
aleha di e areanan di trafico a topa cu un 
cas cu a wordo converti den un negoshi di 
“Bed & Breakfast” p’esnan cu ta bin Aruba 
en busca di trankilidad. 

E propietario ta Ingrid Renfrum, kende cu 
un sonrisa riba su cara a invita Prome Min- 
ister Eman drenta paden. 

Esaki a tuma lugar diahuebs mainta durante 
Accion di Bario di Prome Minister Mike 
Eman pa invita habitantenan pa sendemento 
di luz den e bario di San Fuego. 

E negoshi, segun sra. Renfrum a splica 
Prome Minister Eman, ta uno chikito unda 
cu su persona mes ta atende cu e clientenan. 

“Mi a keda hopi contento cu bishita di 
Prome Minister Mike Eman y e noticia cu 
el a trece. Nos bario di San Fuego tabatin 
mester di un tiki atencion, principalmente 
e caminda cu mester wordo mehora. 

Mi ta hopi contento cu Minister a tuma e 
tempo pa bishita ami y otro bisiñanan.” 

E señora a bisa cu Aruba ta un isla chikito, 
pero cu ta creciendo hopi liher y birando 
‘grandi’. 


E1 a sigui bisa cu p’esaki “mi ta hopi con- 
tento cu tur e crecemento cu Aruba tin. Mi 
ta para 100% tras di e crecemento aki y nos 
tur como bario mester crece hunto cu nos 
Prome Minister y nos pais”. 

E bishitantenan cu sra. Ingrid Renfrum ta 
ricibi ta bin for di tur rond mundo pa casi 
4 aña caba. 

E desaroyo cu Aruba a conoce a permiti’e 
pa crea e negoshi aki como un entrada pa 
su persona. 

E ta contento di ta estableci den e bario di 
San Fuego cu tog ta basta trankil. Nan ta 
ideal situa, cerca di Parke Arikok pa cual el 
a splica Prome Minister cu ta masha impor- 
tante p’e camindanan ta den bon estado. 

E trabou di Gobierno of loke cu nan ta ha- 
ciendo ta hopi dirigi pa hisa e imagen di e 
isla pa mundo pafo. 

“Mi ta hopi gradici p’esaki. Tin biaha bo ta 
sali y mira cu tur caminda ta trahando riba 
caretera y tin hende ta consumi, pero na 
final e ta pa mehora e isla.” 

Prome Minister Eman na final di e bishita 
cerca sra. Ingrid Renfrum a gradici’e p’e 
promocion cu e ta haci pa e isla. 

E mandatario diahuebs mainta a cana riba 



henter e caya di San Fuego unda cu ta bay 
cuminsa instala luznan LED, sendiendo e 
prome diahuebs anochi. 

E luznan lo yega te den e area dilanti Parke 
Arilcok, unda cu Prome Minister Eman ta- 
bata di bishita tambe e mainta aki. 

Colegio Santa Teresita a 'Pasa Dushi cu CKI' 


DIASABRA 25 di maart, Circle K di 
Universidad di Aruba a organisa un tre- 
mendo sportdag pa e alumnonan di Cole- 
gio Santa Teresita. 

E alumnonan a cuminsa nan mainta cu 
varios wega e. o. tira blaas cu awa, bowl- 
ing, voetbal y sponge relay. Den pauze e 
alumnonan a disfruta di un dushi lunch 
y na final tur participantenan a haya un 
regalito pa hiba nan cas. E alumnonan y 
miembronan di Circle K seguramente a 
pasa un dia hopi dushi. 

E proyecto ‘Pasa Dushi cu CKI’ tin mas cu 
10 aña di existencia y ta wordo organisa 
varios biaha pa aña dor di e miembronan 
di CKI. E evento aki tin como meta pa 
promove movecion entre e muchanan y 
asina dunanan e oportunidad pa hunga y 
disfruta di un dia yena cu alegria. 



Sin falta CKI kier a gradici pueblo di 
Aruba pa kere den e Club y cu semper ta 
contribui na e proyectonan. Sin ayudo di 
nos comunidad, proyecto manera ‘Pasa 
Dushi cu CKT no lo ta posibel. 


Pa mas potret di e evento y informacion di 
Circle K di Universidad di Aruba bishita 
fb.com/ circlek. ua. 


Circle K Club di Universidad di Aruba lder 
a gradici Colegio Santa Teresita, IBiSA, y 
tur boluntario cu a haci e evento aki un 
exito. 

A renoba e postenan di lus na Piscina 
Olimpico Roly Bisslik na Savaneta 



RECIENTEMENTE St. 

Fundacion Facilidadnan De- 
portivo, FFD a re-instala e 
tres postenan di lus na Piscina 
Olimpico Roly Bisslik na Sa- 
vaneta. 

Despues di un periodo cu 
esakinan wordo renoba a in- 
stala tur tres poste p’asina e 
usuarionan por haci uso di e 
piscina den oranan di anochi. 
Mester bisa cu e estado ante- 
riormente di e postenan ald 
tabata deteroria y tabata un 
estorbo y sigur un peliger pa 
tur cu ta haci uso di e piscina 
mirando cu esakinan a frustia 
por completo y mester a haya 
e atencion necesario. 

Director di FFD, ing. Junior 
Tromp a splica cu mester a 
cuminsa un caminda y mesora 
a opta pa baha e postenan di 
luz mirando e peliger cu esaki- 
nan por a trece cune. 

“Nos a opta pa baha e tres 
postenan di lus dor cu e 
basenan tabata completa- 
mente frustia n’e parti abou. 
Mester a traha full un base 
nobo pa cada uno y tambe 
controla e coriente mes, pone 
lusnan identico y cambia e 
cabelnan pa uno nobo”, ing 
Tromp a enfatisa. 

Ta bon pa menciona cu tin 
plan pa remplasa e scoreboard 
actual pa uno mas nobo unda 
ta buscando diferente oferta. 
Awor esnan cu ta practica e 
deporte di landamento, landa- 
mento sincronisa, waterpolo, 
triathlon, landamento escolar 
y lesnan di landamento lo por 
usa e facilidad den oranan di 
anochi. 

Pa siman hopi hende ta haci 
uso di e piscina den oranan di 
anochi y awor por haci esaki 
den tur tranldlidad. 

Den e forma aki tambe Min- 
ister di Deporte y St. Funda- 
cion Lotto pa Deporte lo sigui 
sostene deporte y inverti na 
mehoracion y renobacion pa 
brinda nos atletanan e miho 
oportunidad posibeL 

Addonsito & George ta 
presenta Voz di Kinilci Festival 






CU mas di 20 participante infantil y hubenil, Voz 
di Kiniki 2017 ta cla pa ser presenta. 

Voz di Kiniki ta un festival di cancionnan original na 
Papiamento cu ritmo di merengue cu a nace 3 aña 
pasa na Trappers Club. 

E di dos edicion tabata na 2016 na Cas di Cultura y 
awor pa di tres biaha e festival di merengue infantil/ 
hubenil aki ta bay tuma lugar. 

Cada participante ta competi cu un cancion nobo 
bailabel den nos idioma y ta ser permiti pa presenta 
cu maximo 4 bailado. 

E lugar ta Cas di Cultura y e fecha ta diadomingo 30 
di april 2017 pa 5:00 pm. 

Lo saca ganadornan den tres categoria: 6 te cu 9 aña, 
10 pa 13 añay 14 pa 17 aña. 

Ganadornan den pasado tabata: Xenon Orfao, Jadi- 
enne Croes, Emmanuel Blanco-Sanchez, Ishmael 
Dinter, Mia & Jeshua McCollum. 

Un y tur ta ser cordialmente invita pa bin sostene nos 
muchanan durante di e tremendo festival di merengue 
2017 VozdiKiniki. 

Mas informacion por yama Addonsito Croes of Tio 
George Winterdaal na 560-2626 of 561-6151. 

Donna y Vincent 
Frattura y Margi 
y Michael Frattura 
a wordo honra na 
Marriott Ocean Club 


RECIENTEMENTE, Donna y Vincent Frattura 
y Margi y Michael Frattura a wordo honra como 
Embahador di Bon Boluntad pa e isla di Aruba. 

E huespednan ald ta hopi special mes cu ta bishitando 
nos isla pa mas di 20 aña caba consecutivamente. 

E titulo simbolico aki ta wordo presenta den nomber 
di Minister di Turismo como un muestra di aprecio 
pa e bishitantenan cu ta regresa Aruba. 

Sr. Ricardo Croes di ATA a haci entrega di e certi- 
ficado ald durante un ceremonia oficial na Marriott 
Ocean Club. 




Jennifer y Michael 
Robertson a wordo na 
Marriott & Stellaris 
Resort & Casino 

JENNIFER y Michael Robertson a wordo hon- 
ra como huesped distingui pa e isla di Aruba E 
huespednan ald ta hopi special mes cu ta bishitando 
nos isla pa mas di 10 aña caba consecutivamente. 

E titulo simbolico aki ta wordo presenta den nomber 
di Minister di Turismo como un muestra di aprecio pa 
e bishitantenan cu ta regresa Aruba. Sr. Ricardo Croes 
di ATA a haci entrega di e certificado aki durante un 
ceremonia oficial na Marriott Surf Club. 


Bishitantenan leal 
a werde honra na 
Paradise Beach Villas 


RECIENTEMENTE, Karen y James Quinn a 
wordo honra como bishitante distingui pa e isla di 
Aruba. E huespednan aki ta hopi special mes cu ta 
bishitando nos isla pa mas di 20 aña caba consecu- 
tivamente. E titulo simbolico aki ta wordo presenta 
den nomber di Minister di Turismo como un muestra 
di aprecio pa e bishitantenan cu ta regresa Aruba. 
Sr. Ricardo Croes di ATA a haci entrega di e certi- 
ficado aki durante un ceremonia oficial na Paradise 
Beach Villas. 

Huespedncm special honra 
na Marriott Surf Club 



Kathryn Otoski Macwhorter a wor- 
do honra como Embahador di Bon 
Boluntad pa e isla di Aruba y tambe 
Kaye y Mike Powell a wordo honra 
como huesped distingui y tambe 
Shelagh y John Farley a wordo 
honra como Emerald Ambassador 
na Marriott Surf Club. 

E huesped aki ta hopi special mes 
cu ta bishitando nos isla pa mas di 
10, 20 y hasta 35 aña caba consecu- 
tivamente. 

E titulo simbolico aki ta wordo 
presenta den nomber di Minister 
di Turismo como un muestra di 
aprecio pa e bishitantenan cu ta 
regresa Aruba 

Sr. Ricardo Croes di ATA a haci 
entrega di e certificado aki durante 
un ceremonia oficial na Marriott 
Surf Club. 


Huespednan leal honra na La Cabana Beach Resort 



RECIENTE- 
MENTE, Gail y Ken- 
neth Winship y tambe 
Sandy y Gary Potter a 
wordo honra como em- 
bahador di bon boluntad 
pa e isla di Aruba dor di 
bishita nos isla durante 
20 aña consecutivo. 

E titulo simbolico aki 
ta wordo presenta den 
nomber di Minister di 
Turismo como un mues- 
tra di aprecio pa e bishi- 
tantenan cu ta regresa 
Aruba. 

Sr. Ricardo Croes di 
ATA a haci entrega di e 
certificado aki durante 
un ceremonia oficial na 
La Cabana Beach Re- 
sort hunto cu nan fami- 
anan na Aruba. 




Registra awo! 

Manda bo e-mail na 
noticia@awemainta.com 

Sherwin Wester, youth worker YMCA Dakota 

Inscribi pa "Easter Camp" di 

YMCA prome cu dia 10 di april 



YMCA un biaha mas lo tin nan 
Easter Camp durante vakan- 
tie di Pasco Grandi. E Easter 
Camp lo tuma luga na den e 
siman di diamars 18 di april te 
cu diabierna 21 di april. Sher- 
win Wester, Youth Worlcer na 
YMCA Dakota a indica cu e 
orario di e camp lo ta di 8:00AM 
te cu 4:00PM na YMCA Dakota 
y YMCA San Nicolas. 

“Durante e camp ald, YMCA lo 
enfoca hopi riba e parti di activi- 
dadnan educativo, deportivo, 
recreativo y creativo. Banda 
di esey, nos ta bay enfoca riba 
Fellowship inclusiveness, desa- 
royo di vaardigheden y tambe 
ampliacion di conocemento 
riba diferente topico”, Wester 
a remarca. 

E prijs pa e camp ta AWG. 50,- 
pa Y’scare members y AWG. 
65,- florin pa miembronan di 
YMCA. Esnan cu no ta miem- 
bro di YMCA, por participa na 
e prijs di AWG. 85,-. 

E prijs ta inclui tur actividad 
durante Easter Camp, trans- 
portacion pa diferente aloca- 
cion durante e camp, tambe 
cuminda cayente pa merdia y 
durante dia snack y cos di bebe 
pe muchanan. 

Esaki ta 2 camp den otro, cual 
1 camp ta pa kids y 1 camp ta 
pa teens. E camp di kids ta pa 
muchanan di 4 te cu 12 aña di 
edad, mientras cu e camp di 
teens ta pa muchanan di 13 aña 
bay ariba. Durante e campnan 
ald YMCA lo tin supervision di 
staf di YMCA Dakota y YMCA 
San Nicolas, pero tambe lo tin 
boluntarionan cu semper ta 
yuda pa tin mas bista riba e 
muchanan. 

Pa inscribi por yama libremente 
na YMCA Dakota na 582- 
3072 of YMCA San Nicolas 
na 584-5303. Tambe por pasa 
libremente cerca nan na YMCA 
Dakota na Calbasstraat #1 y 
YMCA San Nicolas na Pastoor 
Hendrikstraat #55. E luganan 
p’e Easter Camp ta limita y ta 
pidi pa inscribi prome cu 10 di 
april. 

The LORD is my shepherd; I shall not want. He 
maketh me to lie down in green pastures; he leadeth 
me beside the still waters. He restoreth my soul: he 
leadeth me in the paths of righteousness for his 
name’s sake. Psalm 23 

With great sorrow we announce the passing of: 


Marion 
Eulalie Brown 

better known as Ms Lalie, 
momma, oma Taya. 

Sunrise; November 6,1923 on sxm. 
Died 3rd of April 2017 Aruba, 



Lett to mourn: 
Her children : 


Son-in-law: 
Daughter -in-law: 

Grandsons: 


Granddaughters: 


fam. 


Her sisters: 


Her brothers: 


tLionel Alberto Peters 
Linda Piper -Peters. 

Leslie R. Peters. aka Lon. 

Brenda Brown. 

Glenroy Brown. 

George Brown. 

Nydia Brown. 

Herman Brown. 

Sandra Brown and Arturo Charles 

Gabriel E. Piper. 

Elaine Brown-Varlack. 

Anyela Brown-Martinez. 
Ann-Virginia Davis. 

Randy & Kameela Piper & fam. 
Elton & Priscella Brown & fam. 

Jair Bogaerts &fam. 

Xander Bogaerts & 

Jarnely Martinus. 

Sebastian, Juan-David & 

Timothy Brown. 

Daniella & Robin Sieval & fam. 

Lea Peters & Barry v/der Maaten & 

Jacqueline Peters & fam. 

Lesley Peters & fam. 

Edith Peters & fam. 

Charisse & Gabriella Piper. 
Chandra & Thomas 
Schmidt-Bogaerts & fam. 

Floricia Baly-Brown &fam. 

Albertha Swanston-Brown & fam. 
Eudarie Chance-Brown & fam. 
Johannes Brown & fam. 

Louis Brown & fam. 


19 Great-grandchildren. 

Nieces and nephews too numerous to mention. 

Children of the late Lilian Simmons, children of the late 
Hendrick Brown, children of the late Ann-Rebecca Brown. 
She was related to the following families; Alberto, Baly, 
Brown, Chance, Cannegieter, Elstak, Gibbs, Immanbaks, 
Jacobs, James, Laveist, Maccow, Peters, Peterson 
Salomon, Sherwood, Simmons, Swanston, Williams, 
Wilson. 

Close friends; Gladys Held-Brison. Valerie Henry. Millicent 
Principaal, Josette Richardson. Leona Hodge, Esolia 
Brooks, Mireille Jean, Marlene Pierre-Louis. 

Dear neighbors and friends; The Leerdams, Baptiste, 
Brooks, Carti, Halleys, Halman, Varlacks. 

We invite all friends, neighbors and other acquaintances 
to attend the funeral which will take place on Saturday 
April 8th, 2017 from 9 to 11 a.m. The body will be laid 
out from 9:00 a.m. at the Methodist church in San 
Nicolaas. Service starts at 11 a.m. and will depart from 
there to the central cemetery in Sabana Basora. 

Our apologies if we have forgotten any family members 
and friends in our time of grief. 

El a hiba un bon bida, el a core e careda cu curashi. 
El a cumpli cu tur cos debidamente. 

Cu dolor na nos curason pero agradecido pa tur loke 
el a nifica pa nos, 

Nos ta anuncia fayecimento di nos mama, wela, 
bisawela, tanta y prima. 



Sra. Louisa Dirksz 

Mihor conoci como: Mama, Wicha, 
Oma Dudu, Du, Tanta Louisa 
Viuda di: fMarino Kemp y fMauricio Rosa 
Sunrise 30-12-1921 Sunset 04-04-2017 


Na nomberdi su: 


Ruman: 


Mihor amiga: 


Yuinan: 


Ricardo (Boeboe) Dirksz y Yuinan 

Beatrize Zimmerman 

Myrna Kemp y yuinan 
Melva Kemp y yuinan 
Rudy y Abelina Kemp y yuinan 
Stanley (Bus 36) y 
Ingrid Kemp y yui 
fRaymond (Roy) Kemp 
Ullyses (Lis) Kemp y yui 
Ronny Franken y 
Helena Kemp y yuinan 
Gerda Huizer y 
fMyrco (Nick) Rosa y yuinan 


15 Nietonan, 20 Bisanieto, 3 Tatara nieto. 

Suegra y Suegranan,Primo y Primonan, Sobrino y 
Sobrinanan, Amigo y Bisiñanan 

Familia: Dirksz, Kemp, Rosa, Solognier, Thokaai, 
Wanga, Wijdom, Lacle, Ramirez Cordilia, Domatilia, 
Mooren, Henriquez, Franken, Boer, Overbeek, 
Geerman, Cordero, Werleman, Greaux, Ras, Maduro, 
Kock. 

Acto di Entiero lo tuma lugar na Aurora Funeral Home 
Diaranzon 12 di April 2017 di 2’or pa 4'or di 
atardi.Despues lo sali pa Santana Central Sabana 
Basora. 

Condelencia lo tuma lugar na Aurora Funeral Home 
Dialuna dia 10 di April 2017 di 7’or pa 9'or di anochi. 
Envez di Flor of Krans lo aprecia un donacion pa 
"Edmund Harms Foundation” 

Lo tin un Box disponibel pa e bon gesto aki. 

Nos disculpa si den nos tristeza nos por a lubida un of 
otro familiar 

“Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

A muri cristianamente den nomber di Señor: 



Barbara Franken-Giel 

Mihor conoci como: “Balba of Machi” 
*04-12-1929 - T03-04-2017 


Na nomberdi su: 

Esposo: TManuel Vicente Franken (ex TX-59) 

Yiunan: Daniel y Rosita Franken y famia 

David y Alida (Dachi) Franken y famia 
Jacinta y TRene Hoyer y famia 
tRosendo Franken 
Henry y Yvonne Franken y famia 

Nieto(a)nan: Daniela y Pablo y famia, 

tManuela y yiu, Rafael y Maria Elena y famia, 
Oscary yiu, Aaron, Kimberly 

Bisanietonan: Darwin, Kezia, Camron, 

Cezron, Bjórn, Bryce y Philippe 

Rumannan: Lidia Giel y famia na Hulanda 

Margarita (Rita) y Raymond Mansell y 

famia na Hulanda 

Jose Giel y Filomena Emerenciana 

Ex-nuera: Gloria Tromp 

Bon bisiñanan: Susita Franken y famia 
Regina Luidens y famia 
Eddy Toppenberg y famia 
Yolanda y Toti Maduro 
Coco Eckmeyer y famia 
Din y Chon Maduro 
Do y Doya Bermudez y famia 
Nel y Antonia Bergrok y famia 

Primo y primanan, sobrino y sobrinanan, swa y 
cuñanan, ihanan, comery compeman, personal di 
Paviljoen 

Demasfamia: Franken, Giel, v.d. Bliek, Bermudez, 
Tromp, Maduro, Hoyer, Mansell, Russell, Jacobs, 
Hassell, Thijsen, Eckmeyer, Frank, Bergrok, Kock, 
Luidens, Gomez, De cuba, Farro, Roza, Toppenberg, 
Chaljub, Rasmijn, van Steenis, Kooistra, De Pool, 
Erasmus, Heyden, Odor 

Ta invita pa asisti na e acto di condolencia y entiero cu 
lo tuma lugar dialuna 10 di april 2017 di 2’or pa 4'or di 
atardi na Aurora Funeral Home, despues saliendo pa 
Santana catolico na Noord 

Si nos por a lubida algun famia den nos tristesa, nos 
ta pidi despensa. 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”, 

Salmo: 23 

Cu inmenso dolor na nos curason, pero conforme cu 
boluntad di Dios, nos ta participa fayecimento di: 



Helene Pierre-Louis 

*30-05-1957 - f31 -03-2017 

Na nomber di su: 

Tanta: Elicine Toussaint 
Tata: Samuel Pierre Louis 

Yiunan: Roody Alberick 

Marie-Lourdie Alberick 
Pouchon Alberick 
Rumannan: Andreel Pierre Louis 
Marilene Pierre Louis 
Mirtha Pierre Louis 
Tio: Emmanuel Toussaint 

Lou Cane Pierre Louis 

Sobrino y sobrinanan: Marguarette Pierre Louis, 
Tamara Pierre Louis, Samy Pierre Louis, Andre Pierre 
Louis, Nelson Pierre Louis, Sony Pierre Louis, Domingo 
Pierre Louis, Wilson Pierre Louis, Mirto Aldophe, 

Marlina Aldophe, Kettia Aldophe 

Nieto(a)nan: Christen, Gleddy 

Primo y primanan: Carline Andy, Eles Andy, 

Oberson Andy, Ciliamene Andy, Nalouse Andy, Amicile 
Toussaint, JuniorToussaint, Evena Toussaint, Harisson 
Toussaint, Oldiny Toussaint, Eddy Toussaint, Sophia 
Toussaint, Dieuseul Toussaint, Rosemene Andy, 

Guerby Andy, Hilton Gedeon, Hablane Gedeon, 
Lirancine Gedeon, Louis Gedeon, Recorve Andy, 
Sainterose Boyer 

Tantanan: Chalestine Pierre Louis, Rosaire Toussaint 
Suegra: Hija Anna Alexandre 
Swa y cuñanan: Immacula Saint, Germain Ylusse, 
Joselaine Jacotin 

Rumannan di igelsia di Dios de la Profecia 
Magalie Joseph 
Pastoor: Carlo Joseph 

Beaufils Romeo 

Ta invita pa e acto di entiero cu lo tuma lugar diasabra 
8 di april 2017 di 9’or pa 11 ’or di mainta na Iglesia di 
Dios de la Profesia, caya Betico Croes # 162-A, 
despues saliendo pa Santana central na Sabana 
Basora, 

Adres pa condolencia: Royal Luneral Home, diabierna 
7 di april 2017 di 7’or pa 9’or di anochi. 

Mi a lucha e bon lucha, mi a termina e Careda, 
mi a warda e fe;. Den futuro ta wardá pa mi e 
corona di hustisia, kual Señor, e Hues husto, 
lo dunami riba e dia ey; 

cu un inmenso tristesa den nos curason y pa tur 
locual ela hasi y significa pa nos pero conforme cu 
Dios su boluntad, nos ta anuncia fayecimento di: 



Mario Bernardo Mateo 

Mihor conoci como “Mai of Papai” 

*18-12-1937 -104-04-2017 


Den nomber di 
su juinan: 


Ruben y Liz Caster 
Dito 

Ruth y esposo Victor Kelly 


Su nietonan stima: Ruel Kelly y Eleomar Mateo 
Mama di su nieto: Mayra Jacobs 


Rumanan: 


Amigonan di cas: 


Mena Mateo 
Olinda Mateo 
Tico Mateoyjui 

Boei Paesch y famia 
Django Simoons y famia 
Liberato Hoek y famia 
Betto Hoek y famia 
Lico Vrolijky famia 
David Maduro y famia 
Tuyo Werleman y famia 
Karel Jeandor y famia 


y demas amigonan mucho hopi pa menciona. 

Primo y primanan, demas famianan: 

Mateo, Kelly, Hoek, Caster, Jacobs, Tromp, Quandt, 
Jeandor, Croes, Semeleer, Orman, Maduro, Almazo, 
Petit, Ras, Raap 

Suegro y suegranan, ihanan, comer y compernan, 
bisinjanan y conocirnan. 

Acto di entiero ta tuma lugar Diasabra 8 di April 2017 
pa 4:30 di atardi saliendo di misa San Lrancisco na 
Playa pa Santana Catolico na Playa. Nos difunto stima 
ta reposa for di 3’or di atardi den misa. 

Adres pa condolencia ta Aurora Luneral Home 
Diahuebs 6 di April 2017 di 7’or pa 9’or di anochi. 

Enbes di krans of flor un donacion na Stichting 
Edmund Harms lo ta altamente aprecia. 

Lo tin un box especial den misa pa esaki. 

Lamia ta pidi comprenshon pa e hecho cu no por ricibi 
ni atende bishita di condolencia na cas despues di 
entiero, 

Si en caso den nos tristesa nos por a lubida algun 
persona of famia nos ta pidi 
nos mas sincero disculpa. 

"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por steuns di loke Señor ta hasi" 

Dios ta nos refugio, 

E ta nos fortalesa, 

El a resulta un yudador den mester, 

Salmo 46; 1 

Cu profundo tristeza pero conforme cu boluntad di 
Señor nos ta anuncia fayecimento di nos estimada: 




Cristalina Tromp 

Mihor conoci como “Lina” 

*30-07-1925 -105-04-2017 

Na nomber di su: 

Yiunan: Lilomena Wester 

Mario Wester y Jasmin Lampe 
tRofina Wester 

Bartholomeo “ Theo” y Emma Wester 
Luis “ Chebito” y Silvia Wester 
Tomas “Tom” Wester 
Crispino “ Delio” Wester 
Lernando “Elvis” y Astrid Wester 

Nieto(a)nan : Lrancis, Rafael, Richard D,, Alexis, 

Anette, Junior, Juan Carlos, Richard L, Natasha, 
Nashma, Nancy, Nasheline, Luigi, Cathy, Derryl, 
Jeanice, Giovanni 

Manera un nieto : Jair Lampe Van Eldik 

Bisnieto(a)nan: Christiaan, Lranchesca, Jesseline, 
Mellisha, Rachelly, Jessmy, Samuel, Aleyshka, Joshua, 
tJaydey, Jayly-Ann, Jayrique, Jaydizianne, Gilianny W., 
Xavier, Andre, Daniel, Jayseline, Nielrick, Nayenne, 
Nachella, Jazz-Lynn, Cathlan, Nathan, Ethan, Gilianny 
G., Gizeon 

Cuñanan : Olga Matos y Chita Tromp 

Sobrino y sobrinanan, primo y primanan, amista- 
desnan, bisiñanan, conocirnan, amigo(a)nan , 
ex-coleganan di postkantoor, 

Demas famianan : Tromp, Wester, Thode, Wernet, De 
Cuba, Angela, Diaz, Luydens, Lampe, Kelly, Orman, 
Maduro, Quandus, Gomez, Navas, Webb, Lopez, 
Gomes, Ligaroa, Bareño, Kock, Robert, Morel, Hoek, 
Matos, Paula, Sapuana, Rangel, Larro. 

Ta invita pa acto di entiero cual lo tuma lugar na Misa 
Sta Lilomena na Paradera diamars 11 di april 2017 di 
2’or pa 4’or di atardi, Despues lo sali pa Santana na 
Paradera 

Condolencia lo tuma lugar na Royal Luneral Home 
dialuna 10 di april 2017 di 7’or pa 9’or di anochi. 

Nos disculpa si den nos tristesa nos por a lubida algun 
famia of conocir. 

Preferibel bini bisti na colornan alegre, 

Disculpa nos pero despues di entiero nos lo no ricibi 
bishita di condolencia na cas. 

GmdicirrMÉQ L Inyitacion 


Nos mas sincero gratitud na tur esnan cu a yuda nos 
na ora di enferemedad y morto y tambe turesnan cu a 
mustra atencion y aprecio di nos difunta stima : 



Shirley Laclé “Tantie” 

Specialmente na Sra Ruth i Shon i Lampe,tur su 
primanan sobrinanan, bisiñanan.Tantanan, amigay 
amigonan, ex coleganan di EPI .conocinan y na tur 
esnan cu a manda carchi, telegram.yamada di 
telefoon, whatsapp, y esnan cu a acudi na e ceremo- 
nia di despedida di nos difunta stima Shirley 
Francisca Laclé. 

Tambe na Staff y Personal di Royal Funeral Home y 
Pastoor Jairo pa e bunita response y alavez nos kier a 
invita pa e tres misanan cu ta diadomingo 9 di April pa 
5:30, diamars 11 di April pa 7’or di anochi y diado- 
mingo 16 di April pa 5:30 di atardi. 

Masha danki di curazon, 

Dios lo recompensa bosonan grandemente . 

GradmientQ L Inyitacion 


Na nomber di su esposo, jui, rumannan y demas 
famia nos kier a gradici tur esnan cu a duna amor, 
atencion y sosten durante bida, enfermedad, fayeci- 
mentoyentierodi: 



Hilaria Nicomeda 
Irma Everon Gomez 

Alavez nos kier a invita pa 3 Santo sacrificio di Misa na 
Misa Imaculada Concepcion na Sta Cruz. 
Dialuna 10 april 2017 pa 6:30pm 
Diamars 11 april 2017 pa 7:00pm 
Diahuebs 13 april 2017 pa 7:00pm 

Y pa 6 siman tur diadomingo cuminsando diadomingo 
9 di april 2017 na Misa Virgen di Fatima na Dakota pa 
6:00pm, 



E; royalluneralhome@hotmail.com / 593-0857 / 731-5847 


E ta habri su man pa e pober, 
i ta ekstendé su man na esun den nesesidat. 

E no tin miedu di sneu pa su famia, 
pasobra henter su famia ta bisti na skarlata. 
“Tin hopi yu muhe ku a hasi bo, 
ma abo ta surpasá nan tur. 

Prov, 31: 20-21-29 

M'a akudi na Señor: El a kontesta mi, 

El a libra mi di tur mi temornan 
Esnan ku fiha riba dje lo bria i 
nan kara lo no keda na bérgwensa. 

Salmo 34:4,5 

Cu profundo tristeza pero conforme cu boluntad di 
Señor nos ta anuncia fayecimento di nos estimada: 


Cu hopi tristesa na nos curason nos kier anuncia 
fayecimento di: 



Clarimene Milrose 

Mihor conoci como 11 Cocote” of “Mama” 

*10-07-1954-131-03-2017 

Na nomber di su: 

Yuinan : Witchel Milrose 

Silmene Charles Milrose y 
casa Yvanel Charles 
Guerda Bolanos Milrose y 
casa Armando Bolanos 

Rumannan: Sansarick Milrose y casa y yuinan 

Rumannan na Haiti 

Nieto(a)nan : Michael, Maives, Jahmir, 

Abisai, Taikisha, Taishana, Naomi 

Tur prima y primonan , sobrina y sobrinonan na Aruba, 
Haiti, Merca, Chile, Ecuador y Francia. 

Amigay amigonan, conocirnan, bisiñanan, conocirnan 
di Iglesia Movemiento Missionero Mundial, Iglesia 
Primitivo, 

Su coleganan di West In Casino 

Demas famia: Milrose, Charles, Bolanos, Pierre, Lafleur 

Ta invita pa acto di entiero cual lo tuma lugar na Royal 
Funeral Home diasabra 8 di april di 2’or pa 4’or di 
atardi, Despues lo sali pa Santana Central Sabana 
Basora, 

Condolencia lo ta na Royal Funeral Home diabierna 7 
di april di 7’or pa 9’or di anochi. 

Nos ta pidi nos disculpa si den nos tristesa nos por a 
lubida un of otro famia o conocir. 



Srta. Bibiana Croes 

Mihor conoci como Diana of Nana 
Na nomber di su defunto Mayornan: Martina Croes y 
Mirto Croes 

Di su defunto Rumannan: Adelaida Croes, Bigjons 
Croes, Rolando Croes 

Rumannan:Grigorio “Goy” Croes 

Vicente Croes, Lita y famia na Hulanda 

Mescos Rumannan:Ronny Gomez, EricaTromp. 
Roland Tromp, Maria 
Croes, Norinda & Antonio Ras, 

Juancho & Mirella Tromp. 

Tanta&Omonan: Luisa Gomez y famia 
Edwina Tromp 

Damasco & Anhela Tromp y famia 
Annie Croes y famia 

Tanta Grandi :Trina 

Su preti wowonan: Rennel, Erica, Enka, Ricky, Isdi 

Su nursenan di 4 piso na Hospital 

Subrina & Subrinonan: Hiedi, Marco, 

Grego na Hulanda 

Georgina, Charlie, Jenneline na Hulanda 
Alesig na Hulanda, Eliza na Corsow 
Mirla, Carolina, Gilbert, Rino na Hulanda 
Marco Tromp 

Demas famia: Croes, Tromp, Gomez, Kemp, 

Paesch, Kelly, Martijn, Hoek, Arends, Ras, Jolsman, 
Britten, Loepstok, Orman, Eckmeyer, Simmons, 
Schotborg, Albertus, Oduber, Santana. 

Acto di condolencia y entiero lo tuma lugar diamars 11 
di april 2017 na Aurora Funeral Home di 2'or pa 4'or di 
atardi, despues lo sali pa Santana catholiko na Playa. 


Disculpa nos pero despues di entiero nos lo no ricibi 
bishita di condolencia na cas. 


Nos ta pidi nos disculpa si den nos tristeza nos por a 
lubida un of mas famia. 

Monumentenbureau a haya un lectura di Cultural Awareness 



' ! 



i '0T r*i 

“i 

jH 



Cumana 76 
Oranj estad, Aruba 
Tel: 588-6699 
Fax: 588-6698 
Cel: 593-0857/560-1403 


Con inmensa pena les participamos la partida de un 
gran ser humano como padre, esposo, hermano y 
amigo el Sr. Miguel A. Machado se ha ido a los 
brazos de Dios inesperadamente pero en Victoria. “ 
Morir en Cristo es Ganancia”. 



Sr. Miguel Arturo 
Machado Morales 

FAMILIARES MACHADO SANCHEZ 


ELBA SANCHEZ DE MACHADO (ESPOSA) 
GABRIEL MACHADO (HIJO) 

FERNANDO MACHADO (HIJO) 

MOISES MACHADO (HIJO) 

CINDY MACHADO (HIJA) 

1 - RAFAEL MACHADO (HERMANO) 

2- FEDERICO MACHADO(HERMANO) 

3- DIOMEDEZ MACHADO (HERMANO) 

SOBRINOS: PATRICIA MACHADO 

CRISTIAN MACHADO 

CESAR MACHADO 

CAROL MACHADO 

HEIDY MACHADO 

STEVEN MACHADO 

DAVID MACHADO 

MANUEL MACHADO 

FAMILIA EN ARUBA: 

RAFAEL DEL ROSARIO 
LUPITA DEL ROSARIO 
NELSON CROES 
GINO CROES 
ROY CROES 
JOSEFINA DEL ROSARIO 
JACQUELIN DEL ROSARIO 
AMIGOS INTIMOS 
JOSE GARCIA & ESPOSA 
HECTOR SANTONI & ESPOSA 
ANNER PERALTA & ESPOSA 

Y DEMAS ALLEGADOS A LA FAMILIA. 


Se les participa que estaremos recibiendo condolen- 
cias en Aurora Funeral Flome este viernes 7 de abril 
de 7 a 9 de la noche. 


Entiero será el sábado abril 8 de 2 a 4 de la tarde en 
Aurora Funeral Flome, después saliendo para el 
cemeterio central en Sabana Basora 



RECIENTEMENTE , Monumentenbu- 
reau tabata presente na Fort Zoutman pa 
un lectura presenta pa sra. Valerie Willer- 
Heronimo. E tema di e lectura tabata 
“Cultural Awareness”. 

Aki sra. Valerie a elabora riba diferente 
punto di nos cultura. A elabora rib’e histo- 
ria di Fort Zoutman y con importante ta pa 
documenta y conserva e informacion nan 
aki pa nos futuro generacion. Valerie a sigui 
splica cu nan ta duna diferente charla na 
scolnan of diferente grupo pa nos herencia 


no bay perdi. 

Monumentenbureau a keda sumamente 
satisfecho cu e informacion valioso ricibi 
for di sra. Valerie Willer-Heronimo y 
sigur ta motiva nos pa valora nos herencia 
cultural y naturalmente na nos monumen- 
tonan cu no por bay perdi. 

Monumentenbureau kier a haci uzo di e 
oportunidad aki pa gradici sra. Joase-Ann 
van der Biest, directora di Museo Historico 
Arubano na Fort Zoutman y Willem III 
Toren pa organisa e actividad aki. 

Wall Painting Aruba ta ofrece 

Tremendo workshop pa 
muchanan Kids Art 2017" 


Durante temporada di vakantie grandi 



WALL Painting Aruba un 
biaha mas ta brinda e bunita 
oportunidad pa cu e temporada 
di vakantie grandi di april 2017: 
Kids Art 2017. Un tremendo 
workshop pa cada mucha ex- 


presa y pinta su mes inspiracion 
riba un cuadra cla pa colga. 

Sra. Sandra ta splica cu e ta mira 
tanto entusiasmo y interes pa e 
arte di pintura den e muchanan 


di Aruba pa brinda e oportuni- 
dad durante e vakantie grandi. E 
workshops lo ta forma den varios 
grupo, di un total di 8 mucha 
minimo pa grupo. 

E workshops ta consisti di pinta 


un bunita cuadra segun e mucha 
su inspiracion den 4 dia tras di 
otro. 

Siñando tecnicanan, avansa sin 
importa cu e mucha nunca a 
pinta cu brush of pincel. 

Den un ambiente no competitivo 
e muchanan lo bay sinti su mes 
sigur y contento, y stimulando e 
desaroyo di e parti creativo di e 
cerebro, e mucha lo sinti super 
sigur di su mes, na final di e re- 
sultado di su bunita obra. 

E raiz di e palabra “talento” nig- 
fica “inclinacion di e mente”, por 
lo cual e e studiantenan mester 
di tin e “interes” pa pinta, y nos 
lo provee inspiracion e instruc- 
cionnan di calidad. 

E workshops lo ta cuminsando 
cu su grupo. 

Esaki lo ta 4 dia intensivo, dia- 
mars 18 te diabierna 21 di april 
2017. 

Orario cu por scoge: 
1 0 : 0 0 am/1 1 :00am; 
1 1 : 30am/1 2 :3 Opm; 
4 : 0 0 p m /5 : 0 0 p m ; 
5:30pm /6:30pm. 

Luga: Studio di Pintura di sra. 
Sandra van der Linde na Parade- 
ra. Pa mas informacion tuma 
contacto cu sra. Sandra van der 
Linde na cel. 6623222 of via e 
pagina di Facebook: Wall Paint- 
ing Aruba. 


Fwn & Fil Wnlk di 
HOH labala un exito 




RECIENTEMENTE den cuadro di celebracion di Dia di Salud, 
diferente departamento di Hospital Dr. Horacio E. Oduber a forma 
nan team pa participa n’e Fun & Fit Walk. 

E1 a resulta un exito rotundo y hopi di nan kier p’e hecho aki lceda 
ripiti sildera cada 3 luna enbes di cada aña. 

Ateliers '89 Academia di Bellas Artes Aruba cu 

Tremendo workshop nobo di ceramica dor 
di artista maestra di Corsou, Ellen Spijkstra 


E workshop aki di ceramica lo cuminsa di- 
aluna 8 di mei 2017 pa 6:30pm, cu e tema 
di salida: Traha un Totem di Deseo. 

Den e workshop aki lo bo wordo reta pa sali 
y traha cu e sinonimo “totem”. Un totem 
ta wordo mira como un spirito of obheto 
sagrado cu ta brinda proteccion na un indi- 
viduo of un grupo di hende. Dor di refleha 
riba bo soñonan y deseonan bo ta pone un 
“totem di deseo” na mundo. Esald por ta un 
totem individual, pero tambe un deseo cu a 
bo tin den bo mente pa un otro persona of 
e mundo cu nos ta biba aden. 

Den e workshop ald bo lo bay ta ta prepara 
bo mes pa con lo bo bay duna forma na 
e totem ald. Den e prome siman lo pone 
enfacis riba diferente tecnica di ceramica 
manera, scraffito, intrasia y tecnica di 
marmer. Despues di practica e tecnicanan 


aki suficiente, lo bo bay ta realisa bo plan. 

E ceramista y fotografo Ellen Spijkstra a 
sigui su carera na e academia di Minerva 
na Groningen Hulanda y a haci cu esaki 
a duna impulso tremendo den e desaroyo 
como ceramista na Corsou. Desde añanan 
nobenta Spijkstra ta duna workshops cu ta 
wordo sigui pa ceramistanan conoci inter- 
nacionalmente. Hopi di su studiantenan ta 
traha awor como artista independiente. 

E workshop aki ta pa un luna y ta cuminsa 
dialuna dia 8 di mei y ta termina cu un ex- 
posicion den salanan mayor di exposicion 
na Ateliers ‘89 riba diahuebs 1 di juli. E 
workshopnan ta cuater bes pa siman y ta di 
dialuna pa diahuebs, di 6:30pm pa 9:30pm 
y ta wordo realisa cu cooperacion, Terafuse 
Glass and Ceramics. 



Pa inscribcion poryama na tel. 5885776 of 
na cel. 5654613. Tambe ta aprecia hopi si 
haci esaki via mail na elvis @ ateliers 8 9. com . 
Tambe por sigui nos riba www.ateliers89. 
com of djis pasa na Dominicanessenstr. 34 
na O-stad. 

Inscribi trempan ya cu e cuponan ta limita y 
ceramica ta algo hopi gusta pa nos clientela 
en general. Edad ta 12 aña pariba. 


Tiger, Brazil, San Nicolas y Noord Taekwondo Center 
a manda nan lista p # e di 9 Ultimate Taekwondo Cup 



STICHTING Tiger Taekwondo Acad- 
emy t’e prome scol cu a manda nan lista 
di participante, sigui pa Brazil Taekwondo 
Stichting despues pa Noord Taekwondo 
Center y por ultimo e scol di Master Eric 
Barry di San Nicolas Taekwondo Center. 
Te cu diahuebs merdia t’e 4 scolnan aki a 
manda nan lista di participacion y no sa si 
tin mas scol cu lo presenta pa registra nan 
atletanan p’asina por bringa p’e Best Team 
cup. Si nan wordo escogi como Best Fight- 
ernan ta clasifica pa Best of the Best 2017. 

Brazil Taekwondo ta hopi gradici y te cu 
aworaki por mira cu Taekwondo ta creci- 
endo cu hopi mas participacion cu na aña 
2016. 

Brazil Taekwondo Stichting a sali Best 
Team aña pasa n’e di 8 Ultimate Tae- 
lcwondo Cup. No ta sigur ainda cuanto scol 
lo participa, pero Brazil Taekwondo su 7 
atletanan pa Best Team ta conoci caba y 
e biaha aki a haci uso di e nobatonan pa 


duna nan tambe e oportunidad pa bringa 
p’e Best Team Cup y cu awor tambe nan ta 
bay drenta den e team di Train Hard Fight 
Smart. 


Awe diasabra e evento ta cuminsa pa 10’or 
di mainta na Centro di Bario Brazil y Brazil 
Taekwondo Stichting ta spera un y tur. 

Trece henter famia na Hilton su 
fabuloso Champagne Easter Brunch 

DIADOMINGO di Pasco Grandi, Hilton Aruba 
lo yama bon bini na bishitantenan den e Grand Ca- 
ribbean Ballroom, unda cu un delicioso brunch lo 
wordo sirbi hunto cu musica en bibo y un sin fin di 
champaña y mimosa. 

E ekipo culinario ta preparando un buffet extenso na 
honor di e dia, cual ta inclui desayuno, un stacion 
interactivo unda chefnan lo ta preparando omelet 
segun pedido cu un variedad di ingredientenan. 

E seleccion di cuminda lo inclui sopi di carni y sopi 
di oester, diferente salada, platonan Mediteraneo, 
un buffet di cuminda di lama cu shrimp, salada di 
seafood, calco y hopi mas. Tambe lo sirbi diferente 
cuminda cayente manera pisca hasa, galiña riba grill, 
tenderloin. 

Tur acompaña cu berdura fresco, tortellini y aroz, pa 
menciona algun. Ademas lo tin un variedad grandi 
di cos dushi pa pasa boca, y un sin fin di champaña 
y mimosa. 

Mientras cu mayornan lo disfruta di e exkisito 
brunch, Hits N Fun hunto cu Rocco lo percura p’e 
musica en bibo. 

Specialmente p’e muchanan ta bay tin un buffet di 
cuminda cu tur nan platonan faborito, diferente wega 
y e tradicional buscamento di webo den e hardin di 
Hilton Aruba. 

No perde e tremendo evento ald, celebrando diado- 
mingo di Pasco Grandi cu bo famia y amigonan, na 
Hilton Aruba Caribbean Hotel & Casino. 

Pa haci bo reservacion, yama Marvinia Richardson 
na telefon 526 6607 of manda un email pa marvinia. 
richardson@hilton.com . 

Si bo reserva prome cu 13 di april, bo ta participa pa 
gana un weekend stay n’e hotel! 


Diaranson 12 di april 201 7 

Inv itacien pa celebra 
Crisma na Catedral 
San Francisco di Asis 


PA medio di e comunicado ald, Pastoor Stanislaw y 
e comision encarga cu e celebracion di Crisma tin e 
grato honor pa invita pueblo di Aruba pa bin celebra 
hunto cu nos e celebracion tan significante aki. 

Mon. Luis Antonio Secco, Obispo di Willemstad, lo 
presidi e celebracion ald hunto cu nos pastoornan di 
Aruba. Esaki lo tuma luga na Catedral San Francisco 
di Asis riba diaranson 12 di april 2017 pa 7’or di 
anochi. 

Ademas, rib’e dia aki lo tin misa solamente na Cat- 
edral San Francisco na Playa. 

Hunto cu nos Scolnan, Special Olympics y Paralympics 

Baluarlenan den deporte Arubano a 
haya nan merecido reconocemento 



DURANTE Premio Excelencia den 
Deporte 2016 tambe a reconoce nos 
baluartenan. E personanan aki den 
pasado t’esnan cu a habri caminda pa 
deporte cu nan a eherce. 

Pa hopi aña e baluartenan aki a sea pres- 
ta y/of traha den forma incansabel pa nan 
deporte, sobresali den esaki, mientras e 
mayoria kizas hasta a fungi como un di 
e caranan di e deporte Arubano. 

P’e motibo aki tambe Comision Premio 
Excelencia den Deporte a honra cada 
uno cu un reconocimento cu sin duda 
ta na su lugar. 

E baluartenan cu a haya nan merecido 
reconocimento den e Premio Excelencia 
den Deporte ta Richard Simon, Jossy 
Tromp, Chu Halabi, Freddis Refunjol, 
Roly Bisslik, Nadeis Reyes, Ramon Buck- 
ley, Lola Vrolijk, Harry Croes y Fenchi 
Dubero. 

Na banda cu a honra nos baluartenan 
nos scolnan basico y avansa tambe a 
forma parti di e magno evento aki ya pa 
e di dos aña. 

Ta bon pa menciona cu e departamento 
gubernamental encarga cu deporte, esta 
IBiSA t’esnan cu a eligi e ganadornan 
segun criteria y prestacion. 

E dos scolnan ganador a bira Prinses 
Amalia pa scol basico y Colegio Arubano 
Oranjestad pa scol avansa. 

Como e MVP nan scol basico a bira July- 
mar Croes di Cacique Macuarima School 
y Jan Pollak di Scol Basico Washington. 
Como e MVP scol avansa a bira Lizanne 
Kelly di Colegio Arubano Oranjestad y 
Diquion Ras di Maria College Mavo. 

Mester bisa cu e organisacion di Special 
Olympics Aruba ya pa algun aña caba 
tambe ta forma parti di e evento Premio 
Excelencia den Deporte. 

E organisacion mes ta eligi nan atletanan 
cu a presta den gran forma e aña deport- 
ivo 2016. E mihor atletanan di Special 
Olympics cu a haya reconocimento ta 
Andre Geerman y Jolanda Perez. 

Por ultimo a otorga un medaya na 
e atleta Paralimpico Jesus David De 
Marchena esaki na Community Pool 
na San Nicolas. E atleta di landamento 
Jesus David a representa Aruba den e 
Weganan Paralimpico di Rio 2016. 


Un pabien grandi na tur e ganadornan 

ARUBA TRIATHLON ASSOCIATION 
LO ORGANISA E COMPETENCIA Dl 
AQUATHLON NACIONAL 


DIADOMINGO awor 9 di april, Aruba Triathlon Association lo organisa e Aquathlon Nacional pa 
tur atleta cu ta practica e deporte di triathlon. 

E evento di aquathlon lo inicia pa 7or di mainta n’e lugar di custumber cu ta Boca Catalina. Lo por 
competi den e Half Distance y Full Distance route. 


Den e categoria Half Distance lo mester core 2.5 km pa despues landa 375 m y termina un bes mas cu 
un careda na pia di 1.5 km. 

P’esnan cu lo haci e trayectoria di Full Distance esakinan lo mester core 5 km pa despues landa un total 
di 750 m y por ultimo finalisa e evento cu un careda na pia di 3 km. 

m Mester bisa cu e deporte triatlon, aquathlon y duathlon a bira masha popular mes 

na Aruba den e ultimo añanan unda a acapara masha hopi atleta. 

Mayoria atleta cu ta core na pia awor a tuma e reto di core bicicleta y 
tambe landa den nos awanan. Ya den un edad relativamente hoben 
e atletanan ta wordo encurasha pa practica e deportenan aki cu ta 
exigi atrobe un reto grandi mirando e resistencia y intensidad 
cu uno mester por cune. 

E tres disciplina di deporte esta landa, core bicicleta y core 
na pia den e mesun evento no ta nada facil, sigur si mira e 
distancia nan cu e atletanan mester recori. 

Un danki sigur na Lotto, e Loteria di Aruba pa medio di 
Comision di Subsidio cu lo subsidia e evento di Aquathlon 
Nacional 2017. 

